Bukan Sekadar Pewarna Semulajadi, Ini 5 Khasiat Bunga Telang Yang Dibuktikan Kajian

“Wah, cantiknya nasi kerabu warna biru ni… Seronok pula rasa nak makan. Agaknya selain bagi warna yang cantik, ada tak khasiat bunga telang untuk kesihatan?”
Bunga telang atau nama saintifiknya Clitoria ternatea L. merupakan sejenis tumbuhan daripada keluarga Fabaceae (Leguminosae) atau kekacang (pea). Di luar negara, ia juga dikenali dengan beberapa nama lain seperti butterfly-pea, blue-pea, bluebellvine, cordofan pea, Darwin pea atau Asian pigeonwings.

Keunikan bunga telang ini paling terserlah pada warna biru terangnya yang selalu digunakan sebagai pewarna semulajadi dalam masakan atau minuman. Antara makanan yang sinonim dengan bunga telang di Malaysia tentulah nasi kerabu. Selain itu, beberapa jenis kuih seperti kuih nyonya atau kuih pulut tekan (pulut tai-tai) juga menggunakan bunga telang dalam ramuannya.
Foto Kredit: Wikipedia.com

Foto Kredit: nyonyacooking.com

Mungkin tak ramai tahu, sebenarnya bunga telang mengandungi pelbagai manfaat yang telah dibuktikan melalui kajian saintifik.
Berikut adalah khasiat bunga telang untuk kesihatan.
5 Khasiat Bunga Telang Yang Dibuktikan Kajian
1. Meredakan Stres & Kebimbangan
Perasan tak bila kita tengok warna biru pada bunga telang ni, rasa tenang je kan?
Kalau nak tahu, ada sebuah kajian mendapati bunga telang memiliki kesan positif terhadap sistem saraf tunjang dalam melawan stres, depresi, kebimbangan di samping membantu menambah baik tingkah laku kognitif (psikoterapi).
Kajian yang diterbitkan oleh Journal Pharmacology, Biochemistry and Behavior pada tahun 2003 tersebut menyatakan bahawa penggunaan bunga telang ini menunjukkan kecenderungan untuk mengurangkan intensiti tingkah laku yang dihantarkan melalui serotonin dan asetilkolin.
Foto Kredit: Medical Daily
2. Mengurangkan Risiko Penyakit Jantung
Dalam satu lagi penemuan kajian tahun 2010, biji bunga telang serta akarnya yang dikombinasikan dengan herba Vigna mungo menunjukkan penurunan kolesterol, trigliserida serta lipoprotein.
Kombinasi ini membantu mengurangkan penyerapan kolesterol dalam diet dan secara tidak langsung mencegah hiperlipidemia, iaitu salah satu faktor risiko terhadap penyakit jantung.
Foto Kredit: csn.org
3. Membantu Menurunkan Demam
Percaya atau tidak, sebuah kajian mendapati ekstrak bunga telang ini mempunyai efek menurunkan demam (antipyretic) yang setanding dengan paracetamol!
Menurut sebuah artikel tahun 2004 yang diterbitkan melalui jurnal Phytomedicine, pengambilan dos 200, 300 dan 400mg per kilogram telah memberi kesan positif dalam menurunkan suhu badan, di mana ia boleh bertahan selama 5 jam selepas diambil.

4. Baik Untuk Kesihatan Rambut
Warna biru indigo pada bunga telang ini juga sebenarnya merupakan petanda bahawa tumbuhan ini mengandungi anthocyanin yang biasa dijumpai di tumbuh-tumbuhan berwarna berpigmen biru dan ungu.
Untuk rambut, anthocyanin mempunyai peranan penting dalam mempromosikan pertumbuhan rambut yang optimum. Kompaun ini juga dikatakan sangat berguna dalam memulihkan kolagen dalam kulit supaya ia sihat dan bersinar.
Foto rKredit: Jenoris Hair Mask
5. Bersifat Anti-Diabetik
Dalam sebuah kajian tahun 2015 yang diterbitkan menerusi Journal of Applied Pharmaceutical Science, ekstrak bunga telang didapati merendahkan tahap glukos serum pada tikus ujikaji yang berpenyakit diabetes.
Kesan anti-diabetik yang didapati dikatakan setanding dengan ubat glibenclamide yang digunakan untuk mengawal penyakit diabetes atau kencing manis.

Pelbagai Kegunaan Pokok Bunga Telang
Bukan saja di Malaysia dan negara Asia Tenggara, tetapi di luar negara termasuklah negara Eropah, bunga telang turut digunakan dalam salad, aiskrim, sup dan dikeringkan untuk membuat teh.
Dalam rendaman / rebusan teh bunga telang yang pertama, warna bunga telang biasanya gelap seakan indigo atau midnight blue. Jika ditambahkan perahan lemon atau limau, ia berubah menjadi warna ungu yang cantik!
Selain digunakan dalam masakan atau minuman, bunga telang ini telah digunakan sejak sekian lama dalam perubatan Ayurveda. Malah, ia bukan saja menggunakan bunga telang, tetapi juga memanfaatkan akar dan daunnya bagi tujuan perubatan.
Jadi, memang tak rugi tanam sepokok bunga telang ni di rumah kan?

*Rujukan: Mercola , Dr Heben


Mudah Tanam, Buah & Daun Semua Boleh Makan. Ini 8 Kelebihan Mulberi Yang Buat Kita Nak Ada Sepokok

Pernah tak makan buah mulberi? Rasanya yang masam-masam manis memang buat kita syok makan buah mulberi macam tu je, lebih-lebih lagi bila baru dipetik. Fresh!
Selain dimakan begitu saja, buah mulberi juga boleh dibuat jus, jem atau dimasukkan ke dalam kek. Makan dengan yogurt atau aiskrim pun sedap, taburkan ala-ala kismis gitu.

Selain itu, daunnya juga boleh dimakan sebagai ulam, dikeringkan dan dibuat teh atau diminum selepas direbus. Ada yang lagi kreatif pula menggoreng daunnya sebagai snek. Sedap katanya!
Pokok Mulberi Di Malaysia
Sebenarnya mulberi atau nama saintifiknya Morus sp. merupakan keluarga Moracae dan terdiri daripada banyak jenis; contohnya mulberi hitam (M.nigra), mulberi merah (M.rubra) atau mulberi putih (M.alba). Ia merupakan ‘saudara’ rapat dengan buah Tin (figs).

Secara tradisionalnya pokok ini ditanam kerana daunnya menjadi makanan bagi ulat sutera.

Selain di Malaysia, pokok mulberi banyak ditanam di negara seperti China, Afrika, Asia, malah Eropah dan Amerika.

Cara Tanam Pokok Mulberi Di Malaysia
Apa yang lebih menarik, kaedah menanam pokok mulberi juga mudah dilakukan berbanding dengan tanaman lain.
Ini kerana pokok mulberi boleh dibiakkan dengan cepat melalui dua cara iaitu:

Kaedah Tut (Marcotting)
Kaedah Keratan Batang (Stem cuttings)

Dahan dan ranting pokok mulberi mempunyai struktur batang yang mudah untuk ditutkan dengan gunakan media tut yang sesuai.
Apabila cukup masa maka akarnya keluar dan dipotong serta dimasukkan kedalam polibeg atau boleh terus ditanam diladang mengikut kesesuaian.
Selain dari itu, anak benih pokok mulberi boleh didapati di kebanyakan nurseri.
Pokok mulberi tumbuh dengan begitu cepat walaupun ianya ditanam pada mulanya sebagai anak benih dan akan mengeluarkan buah pada usia 6 – 8 minggu.
Untuk mendapatkan buahnya yang lebat, pokok mulberi perlu kerap dicantas dan diberi baja yang secukupnya.

Kelebihan & Khasiat Buah Mulberi
Terdapat banyak khasiat buah dan daun mulberi yang dibuktikan melalui kajian sains.
1. Menurunkan Kadar Kolestrol
Buah mulberi segar sesuai dimakan sebagai snek kerana ia mengandungi kandungan air, karbohidrat ringkas dan nilai kalori yang rendah.
Sebuah kajian yang dilaporkan oleh Journal of Agricultural and Food Chemistry mendapati ia berpotensi menurunkan kadar kolesterol dalam tubuh.
Ia juga memiliki kandungan protein yang agak tinggi berbanding buah beri lain.

2. Kaya Dengan Pelbagai Vitamin
Seperti kebanyakan buah-buahan lain, buah mulberi juga mengandungi pelbagai jenis vitamin dan mineral.
Secara spesifiknya, buah mulberi mempunyai kadar vitamin C dan zat besi yang tinggi, serta kandungan potassium serta vitamin E dan K yang tak kurang banyaknya.

3. Baik Untuk Kesihatan Jantung
Menurut HealthLine.com, buah mulberi kaya dengan anthocyanins, iaitu sejenis kompaun yang memberi warna merah / gelap pada mulberi.
Kompaun ini terdiri daripada keluarga antioksidan yang membantu memberi kesan baik kepada jantung kerana ia mampu mengelakkan proses pengoksidaan LDL (kolesterol jahat).
Foto Kredit: csn.org
4. Membantu Melawan Kanser
Kandungan antioksidan yang terkandung dalam buah mulberi juga menjadikannya salah satu makanan yang boleh membantu melawan radikal bebas yang menyebabkan kanser.
Beberapa kajian di Jepun dan Korea mendapati buah mulberi mampu mengurangkan kemusnahan oksidatif oleh radikal bebas serta memperlahankan pertumbuhan sel tumor.
5. Anti-Obesiti
Oleh kerana ianya rendah kalori dan kaya dengan pelbagai nutrien terutamanya serat, vitamin C, vitamin K, serta zat besi, buah mulberi sesuai dijadikan snek sihat.
Terdapat kajian yang mendapati ia mungkin mempunyai kesan anti-obesiti di mana kandungan seratnya membantu mengurangkan sembelit serta melancarkan pencernaan, sekaligus membantu menurunkan berat badan.
Foto Kredit: medicalnewstoday.com
6. Mengurangkan Keradangan
Secara tradisionalnya, teh daun mulberi digunakan untuk merawat kesakitan.
Secara saintifiknya, ia mengandungi adenin, amilas, asid suksinik, karotena dan kolin.
Dalam sebuah jurnal, saintis telah mengkaji keberkesanan daun mulberi dan mendapati bahawa ia mempunyai kesan anti-keradangan, anti-obesiti serta banyak lagi masalah kesihatan sekaligus memperjelaskan kegunaannya sebagai salah satu unsur rawatan pada zaman dahulu.
7. Mudah Ditanam & Praktikal
Selain memiliki pelbagai khasiat, menariknya pokok mulberi ini mudah dijaga dan boleh ditanam di tepi pagar rumah saja.
Menanamnya di sekeliling rumah bukan sahaja dapat menjadi pokok hiasan tetapi sebagai penghadang yang praktikal.

Pokok mulberi juga boleh ditanam di dalam pasu jenis besar dan sekiranya pokok mulberi anda terlalu rimbun atau tinggi, cantas pokok mulberi tersebut. Dengan cantasan ini pertumbuhan pokok mulberi dapat dikawal dan paling penting ia akan menghasilkan buah yang enak dan sedap.
Jadi jom tanam pokok mulberi di halaman rumah!
*Sumber rujukan : MyAgri.com.my, DrAxe.com, LiveStrong.com, HealthLine.com,


7 Khasiat Cekur / Kencur (Kaempferia Galanga), Petua Kesihatan & Kegunaannya

PELBAGAI KHASIAT CEKUR / KENCUR / Aromatic Ginger (Kaempferia galanga)
Apa itu cekur / kencur?

Mungkin kita pernah dengar kencur atau cekur ni digunakan untuk pembuatan jamu. Bila tengok, rupanya macam halia.
Sebenarnya ia memang dari keluarga yang sama, namun cekur ni lain daripada halia dan yang pasti, ia memiliki keunikan dan keistimewaannya tersendiri.

Cekur atau kencur adalah sejenis herba atau pokok renek.

Daunnya boleh dibuat ulam, urap, kerabu dan pecal.
Keseluruhan bahagian daun, batang, isi rizom dan akar boleh digunakan.
Ada juga yang menggunakannya isi rizomnya dalam pembuatan jamu.Ini kerana ia memiliki pelbagai khasiat dan manfaatnya.
Jom kita kenali lebih dekat tanaman cekur ini.
Pokok Cekur / Kencur
Ia merupakan sejenis herba yang kecil dan mempunyai daun yang berkembang secara mendatar di atas permukaan tanah.
Daunnya tersusun rapi dan padat. Mempunyai daun berwarna hijau dan berbentuk eliptik.
Daunnya beraroma. Bunganya tumbuh secara berasingan. Pokoknya tidak mempunyai batang dan mempunyai saiz rizom yang kecil dan aromatik.
Foto Kredit: food.detik.com
Akarnya berisi (rizom) dan bahagian inilah yang sangat banyak digunakan. Bunga berwarna putih dan bersaiz antara 6-12 cm yang tumbuh dari bahagian tengah daun.
Ada sumber mengatakan bahawa cekur ini berasal dari Assam, Bangladesh, Kemboja, China Selatan-Tengah, India, Myanmar, Thailand dan Vietnam.
Kini ia telah diperkenalkan ke Malaysia, Maluku, Filipina, Sri Lanka dan Taiwan.
Di Malaysia ia biasanya didapati ditanam di kampung-kampung.
Cekur boleh dibiak melalui bahagian rizom atau memotong dari bahagian pokok ibu yang sudah matang.
Foto Kredit: agrotek.id
7 Petua & Khasiat Cekur/ Kencur
Berikut adalah antara komponen yang terdapat dalam kencur / cekur

Protein
Serat
Mineral (termasuk, kalium, fosfor, magnesium, zat besi, kalsium, selenium, dan zink)
Vitamin, termasuk vitamin C, vitamin B, vitamin K, dan folat.
Selain itu, kencur juga mengandungi minyak pati yang memiliki sifat anti-oksidan, anti-radang, anti-bakteria.

Menurut laman web CNN, terdapat beberapa khasiat pada tanaman ini yang amat berguna kepada manusia antaranya :
1. Sebagai ‘Ubat Tahan Sakit’
Manfaat cekur atau kencur ini sudah terkenal sejak dahulu dan ia digunakan secara turun-temurun sebagai ‘ubat tahan sakit’.
Ia dikatakan boleh melegakan sakit kepala, sakit gigi, dan radang sendi. Ini kerana cekur mengandung sifat anti-bakteria dan anti-radang.

2. Mempercepatkan Kesembuhan Luka & Nanah
Menurut Jabatan Perhutanan Semenanjung Malaysia, rizom pokok cekur yang dicampur dengan minyak digunakan secara luaran untuk menyembuh luka dan disapu pada bahagian yang mengalami keradangan reumatik.
Rizomnya yang dihiris dan diikat sebagai tuam dapat mempercepatkan bisul mengeluarkan nanah.

3. Menghapuskan Kelemumur
Mungkin ramai tak tahu cekur juga boleh dijadikan losyen yang digunakan untuk menghapuskan kelemumur dari kepala.
Foto Kredit: fikdik.net
4. Mengurangi Stres
Seperti halia yang sering digunakan dalam minyak pati (essential oil), cekur turut memberikan efek menenangkan fikiran dan meredakan rasa cemas serta stres.
Selain menggunakannya sebagai essential oil, ia juga boleh dicampurkan ke dalam masakan ataupun dalam jamu dan suplemen tradisional.
Foto Kredit: oil-benefits.com
5. Mengurangkan Batuk
Orang dulu-dulu cukup suka menggunakan cekur sebagai penawar gejala batuk.
Cara pengunaannya adalah seperti berikut:
Basuh akar, kupas dan parut. Perah jusnya. Masukkan jus limau nipis dan madu secukup rasa dan minum pati ini tiga kali sehari sehingga batuk reda.
Selain itu, rebusan atau serbuk cekur boleh dimanfaatkan untuk selesema atau hidung tersumbat.
Foto Kredit: mamanja.ru
6. Melegakan Sakit Perut / ‘Angin’
Kalau rasa asyik nak sendawa atau asyik nak kentut tapi tak lepas tu boleh boleh juga ambil air rebusan kencur ini untuk membantu mengurangkan rasa kembung atau ‘angin’ dalam badan.
Hal ini terjadi kerana ia mengandungi sejenis kompaun carminative (yang bertindak mengeluarkan ‘angin’) dan sekaligus melancarkan pencernaan.
http://diyarbakiryenigun.com/
7. Meningkatkan Tenaga
Manfaat cekur antaranya boleh meningkatkan tenaga.
Anda hanya perlu merebus seulas cekur yang berukuran kira-kira 2cm panjang dengan segelas air.
Minum air rebusan kencur ini di malam hari sebelum tidur untuk rasa lebih bertenaga pada keesokannya.

Banyak Kegunaan & Manfaat Cekur Untuk Kesihatan
Rupanya ada banyak kegunaan cekur atau kencur ni kan?
Bukan sekadar pada rizomnya, bahkan daunnya juga boleh dijadikan ulam-ulaman dan masakan lauk yang sedap.
Kalau ada banyak lagi ruang untuk tanaman di rumah, tak rugi kita tanam cekur. Banyak khasiat yang terkandung di sebaliknya.
Jom kita manfaatkan bersama-sama.


8 Khasiat Cuka Epal (Apple Cider Vinegar) & Cara Pengambilan

KHASIAT CUKA EPAL (APPLE CIDER VINEGAR / ACV)
Pernah dengar tentang cuka epal? Cuka epal atau apple cider vinegar (ACV) sebenarnya ialah jus epal yang telah melalui proses penapaian.

Proses ini menukarkan jus epal kepada asid asetik. Sebab itulah rasa cuka epal agak masam dan tajam.
Bukan sekadar cuka biasa, cuka epal memiliki banyak nutrien yang baik untuk badan.

Jom kita semak khasiat cuka epal untuk kesihatan tubuh!

8 Khasiat Cuka Epal Untuk Tubuh
1. Mengawal Paras Gula Dalam Darah
Bagi pesakit diabetes, paras gula dalam darah perlu dikawal melalui pemakanan dan ubat-ubatan.
Untuk mengawal paras gula secara semulajadi, anda boleh cuba amalkan pengambilan cuka epal.
Berdasarkan kajian, cuka epal didapati membantu dalam meningkatkan sensitiviti insulin bagi menstabilkan kadar gula secara berkesan.

Kredit Foto : medicalnewstoday.com
2. Mencegah Penyakit Jantung
Paras kolesterol tinggi atau hypercholesterolemia merupakan salah satu punca utama bagi penyakit kardiovaskular.
Hasil kajian mendapati pengambilan cuka epal dapat menurunkan kadar kolesterol  (LDL-cholesterol) dan trigliserida.
Namun, bagi mendapatkan kesan yang lebih ketara, amalan cuka epal perlu disertakan dengan diet yang sihat.

3. Membantu dalam Menurunkan Berat Badan
Cuka epal merupakan antara salah satu makanan tambahan yang popular bagi yang ingin mengurangkan berat badan.
Dalam sebuah kajian,gabungan amalan diet rendah kalori dan pengambilan cuka epal menunjukkan kesan positif dalam menurunkan berat badan.
Kajian lain pula mendapati pengambilan cuka epal dapat menggalakkan penggunaan tenaga oleh tubuh secara berkesan di samping membantu seseorang untuk rasa kenyang lebih lama.

Kredit Foto : healthyforme.nl
4. Kaya Dengan Antioksida
Seperti  sesetengah buah-buahan dan sayur-sayuran, cuka yang dihasilkan daripada buah-buahan seperti cuka epal juga mengandungi khasiat antioksida yang tinggi.
Komponen antioksida yang ditemui dalam cuka epal iaitu fenolik membantu badan dalam menghapuskan radikal bebas yang boleh menyebabkan penyakit.
Foto Kredit: sheknows.com
5. Baik Untuk Sistem Penghadaman
Cuka epal juga kaya dengan khasiat pektin yang membantu pertumbuhan bakteria baik di dalam usus.
Kehadiran bakteria baik dalam usus pula memberi kesan baik kepada perut dengan melancarkan pencernaan di samping mencegah keradangan pada sistem penghadaman.
Memetik Medical News Today, cuka epal juga didapati mampu menghapuskan bakteria E.Coli dan Salmonella yang menjadi punca keracunan makanan dan cirit birit.

Kredot Foto : villagehealth.co.nz
6. Penawar bagi Psoriasis Kulit Kepala
Di samping memberikan kesan baik secara dalaman, cuka epal juga memberi manfaat secara luaran khususnya di bahagian kulit kepala.
Menurut National Psoriasis Foundation, cuka epal didapati berkesan dalam merawat masalah psoriasis pada kulit kepala.
Cuka epal yang memiliki komponen antiseptik dapat membantu mengurangkan kegatalan dan keradangan akibat psoriasis.

7. Bersifat Antibakteria
Keupayaan asid asetik yang terkandung dalam cuka epal juga memberi kesan baik kepada badan dalam melawan pembiakan bakteria.
Kajian membuktikan bahawa 0.1% asid asetik yang terkandung dalam cuka epal sudah cukup berkesan bagi membunuh bakteria dan mencegah pembiakan bakteria dalam badan.
Hasil kajian juga mendapati aktiviti antibakteria bagi cuka epal akan lebih berkesan jika dicampur dengan garam atau gula.

8. Meningkatkan Ketahanan Badan Dalam Aktiviti Bersukan
Dalam meningkatkan ketahanan badan, sesetengah daripada penggiat sukan suka mengamalkan minuman isotonik sebelum memulakan aktiviti.
Apa yang menariknya, cuka epal juga dapat memainkan peranan yang sama seperti minuman komersial sukan.
Ini menjadikan cuka epal sebagai alternatif yang baik bagi membantu badan meningkatkan paras gula dalam darah di samping menurunkan paras asid laktik bagi mengekalkan ketahanan badan ketika bersukan.

Kredit Foto : health.clevelandclinic.org
 Tips & Cara Penggunaan  / Pengambilan
Bagi yang mahu mula amalkan cuka epal, anda perlu tahu cara pengambilan yang betul.
Anda tidak digalakkan untuk minum cuka epal terus dari botol.
Cuka epal yang belum dilarutkan dalam air boleh menyebabkan masalah kesihatan lain seperti keradangan kerongkong dan gigi terhakis akibat asid yang terlalu kuat.
Tips Penggunaan :

Hadkan Penggunaan Cuka Epal : Mulakan penggunaan dengan dos kecil. Bergantung pada toleransi tubuh, anda boleh tingkatkan dos kepada 2 sudu sehari.
Gunakan Straw & Bilas Mulut : Bagi mengelakkan hakisan gigi, gunakan straw bila minum air campuran cuka epal. Kemudian, kumur bila selesai.

Cara Makan Cuka Epal

Campurkan 1 ke 2 sudu cuka epal ke dalam secawan air. Boleh campurkan madu untuk kurangkan rasa masam.
Tuangkan 1 ke 2 sudu cawan cuka epal ke salad bagi menambahkan rasa.

Kesimpulan
Cuka epal sememangnya terkandung pelbagai khasiat.
Ia kaya dengan antioksida, baik untuk sistem panghadaman dan berpotensi untuk menggalakkan penurunan berat badan .
Cuka epal juga didapati  dapat membantu badan dalam mengawal paras gula dan paras tekanan darah dengan baik.
Di samping mengambil cuka epal sebagai supplemen tambahan, anda perlu mengutamakan diet dan gaya hidup sihat bagi mengekalkan kesihatan.
Selamat mencuba!
Sumber :

10 Khasiat Cuka Epal Menurut Kajian –https://thediagnosa.com/khasiat-cuka-epal-menurut-kajian/
Cuka Apel: Manfaat Bagi Kesehatan, Efek Samping, dan Cara Makan –https://hellosehat.com/nutrisi/fakta-gizi/manfaat-cuka-apel-efek-samping/


10 Manfaat & Khasiat Cuka Kurma Untuk Kesihatan & Cara Makan

PELBAGAI KHASIAT CUKA KURMA DAPAT MEMANFAATKAN TUBUH BADAN & KESIHATAN
Seperti yang kita tahu, buah kurma merupakan makanan sunnah yang baik untuk diamalkan untuk kesihatan tubuh. Anda juga boleh mendapatkan khasiat buah kurma daripada cuka kurma.

Seperti cuka buah-buahan lain, cuka kurma juga semakin mendapat tempat sebagai makanan tambahan.
Jom kita kenali manfaat cuka kurma untuk kesihatan badan!

10 Kebaikan & Khasiat Cuka Kurma Untuk Kesihatan
1. Baik Untuk Sistem Pertahanan Badan
Seperti cuka buah-buahan lain, cuka kurma juga padat dengan asid asetik yang bersifat antimikrobial serta antiradang yang baik.

Komponen aktif ini dapat membantu badan membina sistem pertahanan yang kuat bagi melawan penyakit.

2. Menyihatkan Kulit
Secara tradisionalnya, cuka kurma sering digunakan sebagai penawar bagi keradangan kulit atau merawat kulit terbakar.
Selain bersifat antiradang dan antimikrobial, asid asetik yang terkandung dalam cuka kurma juga bagus untuk menyihatkan kulit. Cuka kurma turut membantu melindungi kulit daripada sinaran UV.

Kredit Foto : ultimaii.com
3. Berpotensi Untuk Mencegah Kanser
Kandungan antikarsinogenik yang ditemui dalam cuka kurma juga menjadikannya berpotensi untuk melawan pertumbuhan kanser.
Aktiviti antioksidanya yang cukup aktif juga memainkan peranan penting dalam melawan radikal bebas yang boleh mengakibatkan kanser.

4. Kaya Dengan Antioksida
Seperti yang kita tahu, buah kurma cukup terkenal sebagai buah yang kaya dengan antioksida. Cuka kurma juga mempunyai antioksida yang tinggi seperti polifenol, karoteniod dan flavonoid.
Mengikut jenis kurma yang diproses, setiap cuka kurma mengandungi komponen antioksida yang istimewa.
Contohnya, cuka kurma merah mengandungi kandungan fenol yang tinggi manakala cuka kurma hitam mengandungi aktiviti karotenoid yang tinggi.
Jelaslah di sini bahawa cuka kurma mengandungi komponen antioksida yang tinggi bagi melindungi badan daripada penyakit.
www.teacottage.com.sg
5. Bersifat Antimikrobial
Sifat cuka kurma yang rendah nilai pH serta tinggi kandungan asid asetik didapati mempunyai komponen antimikrobial yang baik bagi menghapus pembiakan mikroorganisma.
Kajian juga telah membuktikan asid asetik mampu melawan bakteria yang sering menyebabkan penyakit seperti E.Coli, Salmonella, dan S. Typhimurium.
Foto Kredit: healthmap.org
6. Baik Untuk Kesihatan Jantung
Komponen asetik asid yang tinggi dalam cuka kurma juga mempunyai khasiat dalam melindungi kesihatan kardiovaskular dengan baik.
Aktiviti antiradang dalam cuka kurma juga memainkan peranan penting dalam menurunkan paras kolesterol.
Di samping itu, mineral kalium yang dijumpai dalam cuka kurma pula mampu menstabilkan tekanan darah bagi menghalang risiko penyakit kardiovaskular.

Kredit Foto : thesparkng.com
7. Mengawal Paras Gula Dalam Darah
Kajian mendapati pengambilan 20 ml cuka kurma selama 10 minggu dapat membantu pesakit diabetes mendapat bacaan paras gula yang lebih baik selepas 3 bulan.
Asid asetik juga membantu dalam mengurangkan penyerapan gula dalam badan sekaligus menstabilkan bacaan gula dalam darah.

8. Membantu dalam Menurunkan Berat Badan
Cuka kurma juga merupakan makanan tambahan yang baik bagi yang ingin menurunkan berat badan.
Hasil kajian mendapati pengambilan jus cuka kurma yang digabungkan dengan bawang putih selama 10 minggu mampu menurunkan berat badan serta kandungan lemak.
Asid asetik turut membantu dalam membuatkan orang rasa kenyang lebih lama.

Kredit Foto : healthyforme.nl
9. Mengurangkan Paras Kolesterol dalam Badan
Cuka kurma baik untuk diamalkan bagi individu yang mempunyai tahap kolesterol tinggi dalam badan.
Kajian mendapati pengambilan 30 ml cuka kurma selama lapan minggu dapat menurunkan paras kolesterol secara berkesan di samping meningkatkan paras kolesterol baik dalam badan.
Selain asid asetik, cuka kurma juga memiliki khasiat omega-3, karotenoid dan polifenol yang menghalang penyerapan kolesterol dalam darah.

10. Baik Untuk Mengatasi Simptom Haid
Cuka kurma juga tinggi dengan mineral kalium dan kalsium.
Mineral ini memberi kesan baik bagi mengurangkan senggugut dengan cara meredakan tekanan otot di rahim.
Ia juga membantu dalam melancarkan lagi peredaran darah semasa datang bulan.
Foto Kredit: altsantiri.gr
Cara Makan Cuka Kurma
Cuka kurma memiliki rasa buah, serta masam dan manis yang seimbang.
Bagi mengamalkan cuka kurma, anda boleh :

Larutkan 1 ke 2 sudu cuka kurma di dalam segelas air kosong pada waktu pagi ketika perut kosong atau sebelum tidur.
Anda juga boleh tambah madu untuk mengurangkan rasa masamnya yang agak kuat.
Cuka kurma juga boleh digunakan sebagai penambah rasa salad atau di dalam masakan sebagai pengganti cuka biasa.

Dengan pelbagai manfaat kesihatan yang terkandung dalam cuka kurma, ia sesuai diamalkan buat seisi keluarga. Selamat mencuba!
Sumber :
10 Khasiat Cuka Kurma Yang Anda Perlu tahu
10 Khasiat Cuka Kurma Yang Anda Perlu tahu

Amazing Benefits of Date Vinegar
https://remedygrove.com/supplements/Health-Benefits-of-Dates-Vinegar


Khasiat Daun Kucai, Fungsi Dan Kegunaannya Dalam Masakan

KELEBIHAN, FUNGSI & KHASIAT DAUN KUCAI
Daun kucai sering dianggap sering digunakan sebagai penyedap rasa atau penyeri hidangan seperti telur dadar, lauk pauk dan salad.

Namun, ramai yang tidak tahu khasiat yang terkandung pada daun kucai.
Seperti sayur-sayuran lain, daun kucai yang dikenali sebagai chives ini juga memiliki nutrien penting serta dapat meningkatkan kesihatan bagi pengamalnya.

Fungsi & Kegunaan Daun Kucai
i) Dalam Masakan

Ramai yang tidak tahu yang sebenarnya daun kucai ada banyak kegunaannya selain sebagai penyeri hidangan.
Dengan rasa daunnya yang seakan bawang dan aroma yang menaikkan selera, daun kucai boleh digunakan untuk pelbagai masakan.
Antara cadangan penggunaan daun kucai dalam masakan adalah seperti berikut :

Bagi membangkitkan rasa, daun kucai juga boleh ditambah pada mentega, sos salad atau krim keju.
Kucai juga sesuai digunakan sebagai bahan perapan untuk hidangan yang dimasak secara sihat seperti ayam panggang atau kentang bakar.
Daun kucai juga sesuai digunakan sebagai stok sayuran lebih-lebih lagi ketika
memasak hidangan sup.

ii) Untuk Rawatan Di Rumah
Daun kucai juga boleh digunakan untuk rawatan di rumah disebabkan sifatnya yang kaya dengan khasiat.
Anda boleh amalkan kegunaan kucai untuk rawatan berikut :
1. Merawat sakit tekak
Dengan kandungan anti-radang, daun kucai mampu mengurangkan dan melegakan rasa sakit tekak.
Untuk merawat sakit tekak, tuangkan air panas di dalam bekas berisi daun kucai yang telah dipotong halus. Biarkan ia rendam seketika, tapiskan dan minum.
2. Melebatkan rambut
Ekstrak daun kucai didapati boleh meningkatkan pertumbuhan rambut dengan membantu melancarkan peredaran darah pada kulit kepala.
Anda boleh gunakan daun kucai pada rambut dengan membilas rambut yang dibasuh dengan air rebusan daun kucai.
3. Menyihatkan Kulit
Kandungan anti bakterianya juga membuatkan kucai sesuai digunakan untuk kulit.
Rebusan air daun kucai amat baik untuk membasuh luka. Bagi yang mempunyai masalah jerawat, anda boleh tumbuk daun kucai dengan sedikit air, lalu gunakan pada bahagian bermasalah di wajah.

Baca juga: 7 Khasiat Cekur / Kencur (Kaempferia Galanga), Petua Kesihatan & Kegunaannya
5 Khasiat Daun Kucai
1. Menguatkan Tulang
Salah satu kelebihan utama daun kucai ialah kandungan vitamin K yang tinggi.
Selain kalsium, vitamin K juga memainkan peranan penting dalam mengekalkan kesihatan tulang.
Kandungan vitamin K yang tinggi di dalam daun kucai menjadikannya antara makanan yang patut diamalkan bagi mengurangkan risiko osteoporosis.
2. Baik Untuk Kesihatan Jantung
Sebagai salah satu sayuran yang tergolong dalam keluarga Allium, daun kucai mengandungi allicin iaitu salah satu komponen penting dalam mengurangkan paras kolesterol tidak baik dalam badan di samping meningkatkan kesihatan jantung.
Tambahan pula, daun kucai juga mempunyai kandungan kalium yang tinggi untuk mengurangkan tekanan darah.
3. Melancarkan Penghadaman
Komponen organik yang bernama allyl sulfide dalam daun kucai didapati berkesan dalam mengurangkan rasa ketidakhadaman pada perut.
Kandungan anti bakterianya pula dapat melawan bakteria tidak baik dalam perut .
Nutrisi lain dalam daun kucai seperti serat, niacin dan thiamin juga dapat melancarkan lagi sistem penghadaman.
4. Menguatkan Memori
Kandungan penting kucai seperti choline dan folate sering dikaitkan dalam meningkatkan keupayaan mengingat.
Kajian mendapati seorang dewasa yang mengamalkan choline dalam diet akan menunjukkan prestasi yang lebih baik dalam ujian kognitif berbanding orang yang tidak mengamalkannya.
Baca juga: Resipi Kuih Raya Campuran Kacang Badam & Kuaci Yang Bagus Untuk Kuatkan Memori!
5. Baik Untuk Kesihatan Rambut & Kulit
Sifat anti-radang serta komponen antioksidan dalam daun kucai juga membuatkannya baik untuk digunakan pada kulit dan rambut.
Bagi yang mempunyai masalah kulit, daun kucai yang mempunyai sifat anti-penuaan dapat mengurangkan kedut halus pada kulit.
Sifat anti bakterianya pula dapat memelihara rambut daripada masalah kulit kepala di samping menggalakkan lagi pertumbuhan rambut.

Daun kucai bukan sahaja berfungsi sebagai penambah rasa semata-mata.
Dengan khasiatnya yang cukup tinggi, ia didapati dapat digunakan bagi meningkatkan kesihatan jantung, tulang
dan penghadaman.
Disebabkan ia mudah didapati di pasaran, ia juga sesuai digunakan bagi rawatan di rumah seperti melegakan sakit tekak dan rawatan wajah atau rambut.
Namun harus diingat, pengambilan daun kucai secara berlebihan boleh menyebabkan sakit perut.
Dapatkan nasihat dari doktor jika anda ingin menggunakan daun kucai sebagai diet harian anda.
Rujukan:

https://www.medicalnewstoday.com/articles/275009#dietary-considerations
https://www.stylecraze.com/articles/benefits-of-chives-for-skin-hair-and-health/
https://www.healthbenefitstimes.com/chives/


Wah, Tak Sangka Daun Pandan Ada 21 Khasiat Ini, Patut Orang Tua-Tua Suka!

Kelebihan yang terdapat pada pokok pandan bukanlah satu rahsia lagi, malah ia sering digunakan di dalam masakan sebagai penyumbang utama kepada aroma makanan. Selain itu, terdapat manfaat lain dari pokok pandan seperti khasiat daun pandan dan akarnya yang mungkin anda belum tahu.
Sebagaimana perkongsian dari saudara Syed Bukhari ini, terdapat 21 petua yang boleh anda cuba yang hanya dihasilkan dari pokok pandan sahaja. Walaupun, hanya sekadar petua yang tiada jaminan ia berkesan, namun tiada salah untuk mencuba. Mungkin ia berkesan pada anda.

baca juga: Ini 7 Petua Ubat Orang Tua-Tua Dulu Selalu Guna, Patutlah Sihat & Susah Jatuh Sakit!
BUKAN SEKADAR TERDAPAT KHASIAT DAUN PANDAN SAHAJA…
Gambar hiasan: Google.

Kenal tak pokok ini? Namanya pokok pandan. Bagi orang kampung setiap rumah ada sahaja tanaman ni.

Selain, kegunaannya sebagai penambah aroma kepada makanan dan penggunaan lainnya. Pokok ini banyak juga khasiat kepada kesihatan.
Sekadar petua saja, bukan gerenti jadi. Siapa suka cuba boleh sahaja dan tak yang suka abaikan saja.
KHASIAT-KHASIAT DARI POKOK PANDAN YANG BOLEH DICUBA
1. MENURUNKAN DARAH TINGGI
Gambar hiasan: Tantri Wija
Rebus beberapa helai daun pandan dengan sukatan 2 gelas air. Didihkan sehingga airnya tinggal kira-kira setengah gelas saja. Minum airnya.
2. MENGUBATI LEMAH SARAF
Ambil 3 daun pandan dan cuci bersih. Kemudian dipotong-potong. Rebus dengan 3 gelas air hingga tersisa 2 gelas saja.
Setelah suam, minum ramuan tersebut dua kali sehari. Setiap pagi dan petang, masing-masing satu gelas setiap kali minum.
3. MENGATASI LEMAH SYAHWAT
Selain digunakan sebagai ubat lemah saraf, daun pandan juga berkhasiat untuk mengubati lemah syahwat pada lelaki. Ambil sehiris halia, sekeping kulit kayu manis, beberapa biji halba dan tiga daun pandan.
Cuci bersih dan potong kecil-kecil. Rebus dengan empat gelas air hingga tersisa dua gelas. Minum ramuan tersebut dua kali sehari. Setiap pagi dan petang, masing-masing satu gelas setiap kali minum.
4. MENURUNKAN BACAAN GULA
Ambil akar yang terjuntai beberapa batang, cuci bersih, rebus dan buat minuman. Pagi segelas dan petang segelas.
5. MENCUCI KEWANITAAN
Rebus daun pandan, daun inai, daun sirih, buah manjakani dan sedikit garam. Setelah suam buat cuci kewanitaan.
6. MERAWAT GOUT
Ambil tujuh helai daun rebus dari air lima gelas hingga jadi dua gelas. Setelah suam bolehlah minum. Segelas pagi dan segelas petang, buat setiap hari.
7. MENGHILANGKAN BAU BADAN
Gambar hiasan: Google.
Kisar daun pandan dengan limau dan gosok-gosok pada badan, ketiak dan kemudian sabun serta bilas. Buat beberapa kali.
8. MATIKAN KUMAN DALAM DARAH
Amalan minum air rebusan daun pandan secara kerap, dikatakan juga dapat membantu mematikan kuman dalam darah agar tubuh lebih sihat.
9. MENURUNKAN KOLESTROL
Selain menurunkan tekanan darah tinggi, mengamalkan minuman air rebusan daun pandan akan menurunkan kadar kolesterol dalam tubuh.
10. MENGATASI SEMBELIT
Rebus daun pandan dan minum airnya.
11. MELEMBUTKAN DAGING
Daun pandan yang dicampur dalam masakan membantu melembutkan daging.
12. BUKA SELERA MAKAN
Sehari 2 gelas minum air rebusan daun dapat membuka selera makan.
13. MAKANAN TIDAK CEPAT BASI
Masukkan daun pandan semasa memasak untuk mengelakkan makanan atau minuman daripada lekas basi.
14. MERAWAT RAMBUT
Kisar 10 helai daun pandan yang segar dan campur dengan 100ml santan kelapa tua. Urut kulit kepala dengan campuran tersebut dan balut kepala dengan tuala. Biarkan selama 30 minit. Basuh kepala dengan air atau syampu.
15. MELICINKAN KULIT
Perah dan dapatkan air daun pandan lebih kurang 5 titik. Amalkan minum air perahan tersebut bersama dengan pisang.
16. MERAWAT RESDUNG, JERAGAT & JERAWAT GAJAH
Kisar daun bersama buah limau. Kemudian sapu pada muka. Setelah itu dibilas bersih.
Boleh juga bahan ini dicampur dengan bedak sejuk. Tampal tebal-tebal bila dah kering, gosok-gosok dengan sapu tangan dan kemudian dibilas dengan air suam.
17. PEWANGI ALAMI
Gambar hiasan: Nungning20 – Getty Images.
Ikat atau potong daun pandan kecil-kecil ke dalam bekas. Letakkan ke dalam kereta atau almari rumah untuk bau atau sebagai penghalau lipas semulajadi.
18. MERAWAT SUSAH TIDUR
Ambil daun pandan dan jemur kering. Digunting kecil-kecil dan masukkan dalam bantal. Maksudnya, sebagai ganti kekabu atau kapas. Masukkan juga jintan putih dan jintan manis.
19. PEWARNA ASLI
Kisarkan dengan sedikit air dan tapis. Sesuai untuk dijadikan pewarna asli makanan atau minuman.
20. BUANG ANGIN DALAM BADAN
Rebus 3 helai daun bersama dengan sehiris halia serta seketul gula batu dan diminum suam.
21. MENGECUTKAN RAHIM
Akarnya direbus dan diminum oleh wanita yang baru melahirkan anak. Amalkan secara berterusan selama 40 hari.
Alhamdulillah.
Sumber: Syed Bukhari via Alhamdulillah


Anak Letih Setiap Kali Balik Sekolah, Doktor Cadang Cuba Buat Jus Pegaga Untuk Segarkan Otak!

Setiap kali anak-anak balik sekolah, mereka kelihatan sangat letih. Mana tidaknya, pelbagai aktivit telah dilakukan di sekolah dan apabila pulang ke rumah, disambung pula dengan tugasan untuk menyiapkan kerja sekolah. Bukan itu sahaja, keletihan juga turut dirasakan oleh mak ayah yang balik kerja, kadang-kadang letih tersebut macam melampau betul!
Oleh itu, salah satu cara untuk mengurangkan rasa letih badan adalah dengan mengamalkan minum jus pegaga. Seperti tips yang dikongsikan oleh doktor ini, mengamalkan makan pegaga sebenarnya boleh mengurangkan risiko penyakit alzheimer dan boleh menyegarkan otak. Patutlah boleh kurangkan rasa letih!

JUS PEGAGA HILANGKAN LETIH ANAK BALIK SEKOLAH, MAK AYAH LETIH BALIK KERJA

Anak anak letihkan balik sekolah. Kita pun sama letih bila balik kerja. Apakata buatkan jus pegaga untuk anak anak. Jus pegaga ni tingkatkan rasa segar pada otak. Pegaga ni ikut kajian dapat enhance memori. Bagus sangat. Kajian kata boleh elak dari terkena penyakit alzheimer. Ia bertindak dengan halang sel dari toksik.

Salah satu benefit lain pegaga ialah ia bersifat anti anxiety dan anti depressant. Ini hasil kajian dalam Malaysian Journal of Medical Sciences tahun 2016. Nak buat pun mudah. Saya biasanya cuba buat paling kurang seminggu sekali. Boleh cara ni:

1. Ambil seikat pegaga. Basuh. Bersihkan.
2. Masukkan ke dalam blender.
3. Masukkan air. Ikut kepekatan mana yang kita mahu.
4. Blend.
5. Campurkan dengan madu atau gula kelapa.
6. Tapis dan hidangkan. Kalau nak sejuk masukkan dalam peti ais. MUDAH dan CEPAT.

Sila lah cuba.
Sumber: Dr.Rizal Abu Bakar


Bukan Hanya Makan Dengan Laksa Je, Rupanya Ada Banyak Khasiat Daun Pudina Yang Best!

Jika bercakap mengenai pokok-pokok herba, mesti kita tidak akan lupa mengenai khasiat daun pudina. Bukan sahaja selalu diletakkan sebagai hiasan ketika makan laksa, daun pudina juga sangat bagus untuk dimakan sebagai ulam-ulaman. Tetapi, agak sukar untuk temui pokok pudina yang fresh dijual di pasaran dan anda hanya perlu pergi ke pasar pagi. Mana sempat kalau setiap hari bekerja untuk pergi ke pasar pagi kan?
Oleh itu, berikut merupakan beberapa khasiat daun pudina yang ramai tak tahu dan bukan sekadar pewangi dalam makanan sahaja tau. Anda juga boleh tanam pokok pudina ini di rumah untuk kegunaan masa hadapan!

Baca juga: Siapa Cakap Makan Telur Puyuh Kolestrol Tinggi? Rupanya Ada 10 Khasiat Yang Kita Tak Tahu!
KHASIAT DAUN PUDINA YANG RAMAI TAK TAHU

Minggu ini daun pudina laris teruk sampai licin di pasar. Lepas ini bolehlah semai daun pudina di rumah, senang sangat nak tanam

1.Kerat sekitar 10cm batang pudina.
2.Cucuk 1/4 keratan tersebut ke dalam pasu.
3.Dalam masa seminggu hingga dua minggu akan kelihatan pucuk pudina baru. Daun pudina bukan sahaja beri kesan yang menyegarkan tetapi mengandungi khasiat dan manfaat untuk kesihatan.
1.Kurangkan sakit kepala- Ternyata, sakit kepala juga boleh dikurangkan dengan menggunakan daun pudina. Apa yang anda boleh lakukan adalah dengan meletakkan sedikit daun pudina ke dalam minuman sejuk atau bau sahaja apa apa minyak yang berasaskan daun pudina.
2.Perbaiki emosi- Bukan itu sahaja, kalau emosi tidak berada dalam keadaan yang baik pun anda boleh mengubatinya menggunakan daun pudina.
3.Melegakan selesema- Selain makan ubat, antara petua tradisional yang lain untuk merawat selesema adalah dengan menggunakan daun pudina.
4.Legakan loya dan muntah pun boleh hilang jika anda gunakan daun pudina.
5.Kurangkan kesan alahan menggunakan daun pudina sangat berkesan dan boleh digunakan jika minyak mempunyai kandungan pudina.
6.Nafas segar. Ini memang sudah pasti kerana mempunyai kandungan daun pudina dalam ubat gigi.

7.Jika kurang selera makan, makan beberapa helai daun pudina bersama-sama dengan ulaman. Boleh juga dijadikan jus dengan dicampur dengan buah-buahan yang lain.
8.Selepas bersenam, kadangkala kita mengalami masalah kekejangan otot, daun pudina mampu melegakan kesakitan akibat kekejangan.
9.Ia juga memudahkan penghadaman lemak dan perjalanan makanan ke dalam saluran usus.
10.Melegakan masalah wanita seperti sakit senggugut, kekejangan di bahagian peranakan dan melancarkan kitaran haid.
Sumber: Public Health Malaysia, Bidadari


Boleh Cegah Anemia, Ini 7 Khasiat Delima Untuk Ibu Mengandung Yang Dibuktikan Kajian

Buah delima adalah antara buah yang digemari terutamanya ibu mengandung kerana rasanya yang masam-masam manis. Kena sangatlah kalau kita selalu loya-loya masa mengandung tu kan?
Selain daripada rasanya, buah ini juga sangat baik dimakan kerana mengandungi pelbagai khasiat yang telah dibuktikan oleh kajian.

Malah, buah delima juga telah digunakan sebagai petua kecantikan serta kesihatan sejak berkurun lamanya sehingga ia disenaraikan sebagai antara buah yang terbaik dimakan oleh ibu mengandung oleh Medical News Today.
Berikut adalah beberapa kebaikan buah delima untuk ibu mengandung menurut kajian saintifik.

7 Khasiat Buah Delima Untuk Ibu Mengandung
1. Tinggi Zat Besi
Buah delima padat dengan kebaikan nutrien seperti vitamin K, kalsium, folat, zat besi, protein dan serat.

Semua nutrien ini bukan saja boleh menyumbang tenaga untuk ibu mengandung, bahkan kandungan zat besi yang tinggi terutamanya dapat mengelakkan ibu daripada mengalami masalah anemia akibat kekurangan sel darah merah.

2. Mengekalkan Kesihatan Tulang
Kandungan Vitamin K yang tinggi dalam buah delima dapat memastikan ibu mengandung mengekalkan tahap kesihatan tulang yang baik.
Terdapat kajian yang mendapati kandungan flavonol dalam buah delima juga dikatakan berpotensi membantu meredakan keradangan yang menyebabkan masalah osteoarthritis dan kerosakan pada tulang rawan.

3. Meningkatkan Imuniti Tubuh
Warna merah terang pada biji buah delima adalah daripada polyphenol, iaitu sejenis bahan antioksidan yang sangat baik.
Jus delima mengandungi kandungan antioksidan yang begitu tinggi berbanding dengan jus buah-buahan yang lain; dan 3 kali lebih tinggi berbanding teh hijau.
Bahan antioksidan ini berfungsi membantu melindungi sel daripada kerosakan, menyingkirkan radikal bebas serta mengurangkan keradangan sekaligus mencegah ibu daripada jatuh sakit.

4. Sumber Vitamin C Yang Tinggi Membantu Penyerapan Zat Besi
Buah delima tergolong antara buah-buahan yang tinggi kandungan vitamin C di mana ia mencakupi 40% keperluan vitamin C harian kita.
Seperti yang kita tahu, ada banyak manfaat vitamin C terutamanya dalam mengelakkan penyakit dan mengekalkan kesihatan tubuh.
Bagi ibu mengandung pula, vitamin C amat penting kerana ia berfungsi menyerap zat besi, sekaligus membantu menaikkan bacaan hB ibu.
Foto Kredit: Google
5. Melancarkan Pencernaan
Apabila bayi semakin besar, ramai ibu yang mula merasakan tidak selesa akibat ketidakhadaman.
Buah delima terbukti membantu dalam proses pencernaan di samping mengurangkan inflamasi pada perut, sekaligus membantu masalah sembelit.
Namun begitu, anda dinasihatkan untuk mengelakkan pengambilannya ketika diserang cirit-birit.

6. Kaya Dengan Folat / Asid Folik
Selalu ibu mengandung diberi pil asid folik kan? Tahukah ibu, kandungan asid folik ini penting kerana ia mampu mengurangkan risiko perkembangan bayi secara tidak normal seperti komplikasi kecacatan tiub saraf pada tulang belakang janin.

7. Baik Untuk Kesihatan Jantung
Oleh kerana buah delima kaya dengan polyphenol yang bersifat antioksidan ia juga dipercayai boleh mencegah kerosakan akibat radikal bebas pada dinding arteri yang menyebabkan penyakit jantung.
Ia mengawal kadar kolesterol jahat agar tidak menjadi plak dan menyebabkan masalah koronari jantung.
Foto Kredit: csn.org
Jadikan Buah Delima Sebagai Snek Kudapan Sihat
Banyak kan khasiat buah delima untuk ibu mengandung?
Sebab itulah ia sesuai dijadikan makanan tambahan bagi kesihatan ibu mengandung. Tapi, jangan jadikan ia sebagai ubat pula jika anda mengalami sebarang masalah sepanjang proses kehamilan.
Lagi satu, seeloknya makanlah buah delima atau jusnya yang segar kerana dikhuatiri ekstrak dan jus dalam pek telah ditambah gula.
Lebih sihat dan selamat, barulah dapat manfaatnya!


Rasa Lemak & Rangup, Ini 7 Khasiat Edamame Yang Luarbiasa Sedap

Kalau korang salah seorang peminat makanan Jepun atau selalu pergi ke Sushi King, korang mesti dah kenal sangat dengan kacang edamame ni kan?
Kacang edamame atau kacang bulu ini biasanya dijadikan hidangan snek lazat di restoran-restoran Jepun kerana keunikan rasanya yang rangup dan berlemak.

Tapi jangan terkejut sebab di Malaysia juga ada yang mula mengusahakan kacang bulu atau edamame ini.
Menurut Medical News Today, kacang edamame mengandungi protein, serat, karbohidrat, berbagai asid amino serta sumber yang baik.

Selain itu, kacang edamame ini turut mengandungi pelbagai mineral seperti kalsium, besi, riboflavin, vitamin C, dan beberapa jenis vitamin lain.

Jom singkap khasiat edamame serta manfaatnya untuk kesihatan tubuh di sebalik rasanya yang luarbiasa sedap!

7 Khasiat Edamame / Kacang Bulu Untuk Kesihatan
1. Membantu Kulit Awet Muda
Salah satu khasiat edamame terletak pada kandungan antioksidannya yang tinggi dan dapat membantu menjaga kesihatan kulit dan sekaligus memperbaiki kerosakan pada kulit.
Menurut HonestDocs, edamame juga mengandung isoflavon yang dapat membantu menguruskan perubahan kulit yang berlaku pada wanita selepas menopaus.
Foto Kredit: enkivillage.com
2. Membekalkan Tenaga
Edamame adalah sumber protein dan zat besi yang sangat diperlukan oleh tubuh, terutamanya bagi yang cenderung mengalami anemia.
Edamame, seperti juga bayam dan kekacang adalah alternatif yang baik bagi mereka yang kurang sukakan daging.
Ia juga sedap dimakan sebagai snek. Ibu mengandung yang kurang HB bolehlah cuba makan edamame untuk naikkan bacaan HB ya?
Foto Kredit: sumedico.com
3. Meningkatkan Sistem Imuniti
Oleh kerana edamame mengandungi pelbagai sumber mineral, vitamin dan antioksidan, ia secara tidak langsung dapat membantu memperkuatkan sistem kekebalan tubuh.
Seperti yang kita tahu, sistem imuniti yang baik dapat menjamin kesihatan kerana ia berfungsi untuk melindungi diri daripada jangkitan penyakit.

4. Bagus Untuk Diet
Jika dibandingkan dengan jenis kekacang lain, kacang edamame adalah antara yang memiliki kandungan protein  paling tinggi, iaitu 36% lebih banyak yang lain.
Selain itu, kandungan lemaknya juga rendah dan sesuai dijadikan snek sihat.
Sebuah kajian oleh US National Library of Medicine National Institutes of Health mendapati 47 gram protein kacang edamame mampu menurunkan kadar kolesterol sebesar 9.3% dan LDL (kolesterol jahat) sebanyak 12.9%.
Ia juga baik untuk pencernaan dan dapat melancarkan penghadaman.
Foto Kredit: medicalnewstoday.com
5. Meningkatkan Mood, Mengelak Depresi
Kacang bulu atau edamame mengandungi folat yang diperlukan oleh tubuh untuk menghasilkan DNA dan untuk
pembahagian sel yang sempurna.
Menurut VeryWellMind, edamame tergolong antara makanan yang dapat meningkatkan mood kita supaya berasa lebih tenang dan gembira.
Malah, terdapat kajian menunjukkan bahawa pengambilan folat yang mencukupi dapat membantu mencegah kemurungan dengan menghentikan terlalu banyak zat yang disebut homocysteine daripada terbentuk di dalam badan.
Foto Kredit: thebump.com
6. Mencegah Osteoporosis & Simptom Menopaus
Osteoporosis adalah keadaan tulang rapuh dan berisiko tinggi akan patah.
Kaum wanita perlu lebih alert kerana wanita lebih berisiko terhadap osteoporosis.
Kenapa?
Penyebab pertama adalah kerana wanita memiliki kepadatan tulang yang lebih rendah jika dibandingkan dengan lelaki.
Penyebab kedua adalah hormon estrogen yang salah satu fungsinya adalah untuk melindungi tulang akan menurun produksinya ketika wanita mencapai tahap menopaus.
Beberapa kajian mendapati bahawa mengamalkan produk soya secara berkala, yang kaya dengan isoflavon, seperti kacang edamame dapat menurunkan risiko osteoporosis pada wanita pasca-menopaus.

7. Meningkatkan Kesuburan
Kandungan zat besi dan protein dari sumber tanaman seperti kacang bulu, bayam, kacang, labu, tomato, dan bit dapat meningkatkan kesuburan atau menurunkan risiko gangguan ovulasi.
Kacang bulu adalah sumber zat besi, folat, dan protein berasaskan tumbuhan yang baik.
Ada kajian pada tahun 2018 yang menunjukkan hubungan yang jelas antara kesuburan dan pengambilan asid folik berdasarkan makanan berasaskan tumbuhan yang tinggi.
[ Baca juga : Banyakkan Ambil 7 Sumber Makanan Ini Untuk Meningkatkan Kesuburan ]
Foto Kredit: lifehack.org
8. Mengurangkan Risiko Kanser Prostat
Barah prostat adalah jenis barah kedua yang paling banyak melanda kaum lelaki, di mana dianggarkan kira-kira satu daripada tujuh lelaki mengalami kanser prostat.
Kajian menunjukkan bahawa makanan daripada sumber soya, seperti kacang bulu / edamame, mungkin boleh melindungi daripada kanser prostat.
Beberapa kajian lain turut menunjukkan bahawa produk soya dapat mengurangkan risiko kanser prostat sehingga 30%.

Sedap & Kaya Khasiat!
Wah, tak sangka kan begitu banyak khasiat edamame di sebalik rasanya yang lemak dan rangup.
Bagi yang tak pernah cuba, bolehlah try. Dekat Tesco atau pasar raya besar biasanya ada jual pek yang frozen.
Ia boleh dimakan sebagai salad, disalut dengan cili / perasa masakan / atau sekadar direbus dan dihidangkan begitu saja.
Bukan saja sedap tapi amat berkhasiat tau!


Bagus Untuk Diet! Ini 10 Khasiat Epal Hijau Dan Perbezaannya Dengan Epal Merah

Tak dinafikan buah-buahan pada umumnya adalah makanan yang sihat dan penting bagi tubuh kita.
Epal hijau adalah salah satu makanan yang popular di Malaysia kerana ia mudah didapati di kebanyakan pasar raya dan harganya pula agak murah berbanding buah-buahan lain.

Walaupun sedikit masam, epal hijau yang juga dikenali dengan nama Granny Smith ini amat banyak khasiatnya.
Ia bukan saja boleh dimakan begitu saja, tetapi begitu sesuai diminum sebagai jus.

Perbezaan Khasiat Epal Hijau Dan Epal Merah
Ramai yang nak tahu, ada tak perbezaan khasiat epal hijau dengan epal merah ni sebenarnya kan.

Foto Kredit: onlineremedies.in
Menurut kajian yang dilaporkan oleh HuffingtonPost, pakar nutrisi mengatakan bahawa buah epal memiliki pelbagai manfaat kesihatan kerana ia mengandungi antioksidan dan flavonoid di samping kandungan potassium, fosforus, kalsium, mangan, magnesium, besi, zink serta vitamin A, B1, B2, B6, C, E, K, folat dan niasin.
Tapi, epal hijau mempunyai sedikit kelebihan terutamanya kepada mereka yang sedang berdiet kerana epal hijau biasanya mengandungi lebih banyak serat dan kurang kadar gula berbanding epal merah.
Namun begitu, epal merah pula mengandungi lebih banyak antioksidan berbanding epal hijau.
Walau bagaimanapun, pakar nutrisi mengingatkan bahawa perbezaannya dari segi kuantiti amatlah sedikit dan kedua-duanya baik untuk kesihatan.
Jom baca lebih lanjut tentang khasiat epal hijau yang mungkin kita tak pernah tahu.
Foto Kredit: fanpop.com
10 Khasiat Epal Hijau Untuk Kesihatan
1. Membantu Menurunkan Darah Tinggi
Menurut Dr Mohd Ramzdhan menerusi DoctorOnCall, antara kebaikan utama epal hijau ialah membantu menurunkan tekanan darah yang tinggi.
Kajian dari Brigham and Women’s Hospital in Boston, US pada tahun 2016 telah mendapati bahawa memakan 4 biji epal setiap hari boleh mengurangkan risiko tekanan darah tinggi sehingga 9%.
Hal ini demikian kerana dikatakan bahawa epal hijau ini mengandungi bahan-bahan yang membolehkan tekanan darah yang tinggi diturunkan serta banyak membantu melancarkan pengaliran darah kita.
Foto Kredit: mygenesismedical.com
2. Khasiat Epal Hijau Untuk Pencernaan
Zat besi dalam epal boleh membantu meningkatkan kadar oksigen dalam darah dan membantu meningkatkan
kadar metabolisme.
Selain itu, serat yang tinggi dapat meningkatkan kesihatan sistem pencernaan supaya bebas dari toksin sekaligus bebas dari masalah sembelit dan mengurangkan risiko jangkitan barah usus besar.

3. Khasiat Epal Hijau Untuk Diet
Epal hijau adalah antara snek yang terbaik untuk anda yang sedang berdiet.
Dibekalkan dengan serat dan rendah lemak, gula, dan natrium, epal hijau diketahui dapat mengurangkan rasa lapar.
Selain itu, pengambilan epal hijau dapat meningkatkan potensi pembakaran kalori yang membantu anda mencapai matlamat penurunan berat badan anda dengan cara yang sihat.
Foto Kredit: watchfit.com
4. Khasiat Epal Hijau Untuk Kecantikan
Tahukah anda, yang anda boleh membuat masker semulajadi mengunakan epal hijau?
Antara manfaatnya untuk kulit luaran ialah ia dapat melembapkan kulit serta membantu menghilangkan kedutan sambil memperbaiki keseluruhan tekstur kulit.
Caranya mudah, hanya kisar dan ambil seratnya. Kemudian campurkan dengan sedikit madu dan bolehlah disapukan ke seluruh bahagian muka.
Lebihan jus tu boleh diminum. Sedap!

5. Kelebihan Epal Hijau Untuk Rambut
Ramuan yang dibuat dari daun dan kulit epal hijau berfungsi dengan baik untuk mengatasi masalah kelemumur.
Maka tak hairanlah ada produk yang menggunakannya sebagai bahan utama untuk syampu.
Untuk membuatnya mudah saja, kisarkan epal dan ambil jusnya untuk dilumur secara berkala ke kulit kepala. Mesti rasa segar!
Foto rKredit: Jenoris Hair Mask
6. Mengurangkan Kadar Kolesterol
Selain itu, golongan individu yang mempunyai tahap kolesterol yang tinggi disarankan untuk banyak mengambil epal hijau.
Ia juga mengandungi anti-oksidan yang membantu dalam pembentukan semula sel sel dan melindungi hati supaya ia dapat berfungsi dengan baik.

8. Baik Untuk Penglihatan Anda
Epal hijau adalah sumber pelbagai vitamin.
Vitamin A yang terdapat didalamnya diketahui mempunyai potensi untuk memperkuat dan meningkatkan penglihatan anda.
Foto Kredit: Vision Express
9. Khasiat Epal Hijau Untuk Wanita
Kandungan zat baron yang terdapat dalam epal hijau dikatakan mampu mengawal keseimbangan hormon estrogen dalam badan individu wanita.
Hormon estrogen adalah hormon yang penting untuk wanita dalam membantu aspek perkembangan seksual dan mengawal penebalan dinding rahim selama proses kitaran menstruasi dan kehamilan.
Estrogen juga berperanan untuk mengawal metabolisme tulang dan kolesterol.

10. Tulang Dan Gigi Yang Sihat
Epal hijau juga mengandungi kalsium, yang penting untuk menguatkan tulang.
Beberapa sumber lain melaporkan bahawa epal hijau boleh mencegah kerosakan gigi.

Rupanya Ada Banyak Kelebihan Epal Hijau!
Wah, begitu banyak kebaikan yang terkandung dalam sebiji epal hijau kan?
Jadi lepas ni bolehlah kita amalkan makan epal hijau secara sederhana.
Ia boleh dimakan begitu saja, ditambah dalam overnight oats atau dibuat jus – ikut selera masing-masing ok!
Yang penting, pelbagaikan pengambilan buah-buahan dan sayuran untuk memastikan kita mendapat khasiat yang seimbang setiap hari.


9 Khasiat Biji & Minyak Habbatus Sauda Menurut Kajian Sains

Dengan kemajuan teknologi yang ada sekarang, terdapat banyak penemuan khasiat Habbatus Sauda.
Ia dikatakan salah satu makanan sunnah di samping amalan pemakanan yang diamalkan Rasulullah.

Jom kita ketahui dengan lebih lanjut tentang manfaat yang dimiliki oleh Habbatus Sauda.
Apakah Habbatus Sauda?
Habbatus Sauda mempunyai banyak gelaran lain secara universal. Tumbuhan berbunga yang berasal dari Asia Selatan dan Asia Barat Daya ini dikenali juga sebagai jintan hitam.

Panggilan dalam Bahasa Inggerisnya ialah black seed dan dalam nama saintifiknya ia digelar Nigella Sativa.

Antara kompaun penting yang terdapat dalam habbatus sauda adalah kompaun bioaktif, serat dan mineral yang menjadikannya salah satu makanan berkhasiat.

9 Khasiat Habbatus Sauda
1. Membantu Mengurangkan Berat Badan
Sebuah kajian mendapati penggunaan Habatus Sauda dilihat berkesan dalam mengurangkan berat badan tanpa kesan sampingan.
Menurut Journal of Diabetes & Metabolic Disorders, pengamalan minyak Habbatus Sauda juga didapati mampu mengurangkan risiko obesiti.
2. Menyihatkan Kulit
Beberapa kajian juga mendapati minyak Habbatus Sauda menunjukkan kesan yang baik bagi merawat penyakit kulit seperti ekzema, jerawat dan psoriasis.
Berdasarkan Journal of Dermatology & Dermatologic Surgery, minyak Habbatus Sauda telah dikenalpasti memiliki komponen penting seperti antibakteria, antiradang serta baik untuk merawat luka.
3. Mengurangkan Simptom Asthma dan Alergi
Asthma terjadi apabila saluran pernafasan mengalami keradangan dan membengkak sehingga menyebabkan seseorang itu sukar untuk bernafas.
Komponen anti radang yang terdapat dalam minyak Habbatus Sauda juga menunjukkan keberkesanan dalam mengurangkan gejala asthma. Ia bertindak dengan mengurangkan radang di saluran pernafasan.

Kredit Foto : bangkokfirstaid.com
4. Mengawal Paras Kolesterol Dalam Darah
Kolesterol yang tinggi boleh menyebabkan masalah kesihatan lain seperti saluran darah tersumbat atau penyakit jantung. Oleh itu, adalah penting untuk kita memastikan paras kolesterol berada pada tahap yang sihat.
Anda boleh cuba amalkan Habbatus Sauda yang kaya dengan lemak sihat seperti asid linoleic dan asid oleic bagi menurunkan paras kolesterol.
5. Mencegah Kanser
Terdapat beberapa kajian yang telah dijalankan mendapati Habbatus Sauda mempunyai potensi yang besar dalam mencegah kanser seperti kanser serviks, kanser prostat dan kanser payudara.
Hasil kajian mendapati Habbatus Sauda mengandungi antioksida dan antiradang thymoquinone yang berperanan dalam merencatkan pertumbuhan sel kanser.
6. Melegakan Sakit Perut & Sengugut
Habbatus Sauda juga sering digunakan untuk melegakan senggugut atau ketidakselesaan perut.
Penggunaan minyak Habbatus Sauda membantu dalam mengurangkan angin, kembung perut dan mengelak ulser perut.

Kredit Foto : top10homeredemies.com
7. Meningkatkan Penghasilan Susu Badan
Selain makanan sunnah seperti madu dan kurma, Habbatus Sauda juga boleh diamalkan bagi menambah lagi penghasilan susu badan.
Berdasarkan artikel dari Journal of Acupuncture and Meridian Studies, Habbatus Sauda menunjukkan kesan yang baik dalam meningkatkan penghasilan susu ibu.
Baca juga: Cara Tambah Susu Badan Dengan ‘Homemade Milkbooster’. Cuma 3 Bahan, Sedap!
8. Mengurangkan Paras Gula dalam Darah
Bagi pesakit diabetes, paras gula dalam darah yang tidak dikawal boleh mengakibatkan pelbagai komplikasi seperti strok dan penyakit buah pinggang.
Hasil daripada beberapa kajian mendapati pengambilan Habbatus Sauda secara konsisten mampu mengawal paras gula dalam darah.
9. Kaya Dengan Antioksidan
Habbatus Sauda juga mengandungi antikosida yang cukup tinggi bagi melindungi badan daripada penyakit seperti kanser dan penyakit jantung.
Selain kanser, antioksida thymoquinone yang terdapat dalam Habbatus Sauda didapati mampu melindungi kesihatan minda.

Tidak Salah Berikhtiar, Namun Perlu Dirujuk Pada Yang Pakar
Dengan banyak penemuan tentang kebaikan Habbatus Sauda, maka tidak hairanlah ia termasuk dalam salah satu makanan sunnah yang baik untuk diamalkan setiap hari.
Ia juga lebih mudah didapati di pasaran yang didatangkan dalam pelbagai bentuk seperti bijian dan minyak.
Apapun, jangan lupa agar turut mengamalkan gaya hidup sihat serta diet yang seimbang kerana ianya adalah prinsip paling penting untuk menjamin kesihatan kita.
Usaha melalui konsultasi dan nasihat daripada ahli perubatan perlulah didahulukan kerana ilmu mereka lebih diyakini.
Sumber rujukan:

The Health and Beauty Benefits of Black Seed Oil – https://www.healthline.com/health/food-nutrition/black-seed-oil-benefits#health-benefits
The Health Benefits of Nigella Sativa – https://www.verywellhealth.com/nigella-sativa-89064
Benefits of Black Seed Oil – medicalnewstoday.com/articles/322948#takeaway
Journal of Acupuncture and Meridian Studies Volume 6, Issue 1 – sciencedirect.com/science/article/pii/S2005290112001239


Rupanya Banyak Manfaat Halba Pada Orang Perempuan, Jom Cuba Buat Jamu Halba Ini, Menarik!

Halba merupakan antara rempah yang digunakan dalam masakan sebagai penyedap rasa. Bukan itu sahaja, khasiat halba juga sangat bagus untuk memanaskan badan dan melancarkan peredaran darah. Tapi, takkan nak makan halba macam itu sahaja bukan?
Berdasarkan satu perkongsian di laman Facebook, wanita ini berkongsikan cara untuk anda buat jamu homemade menggunakan halba dan beberapa bahan berkhasiat yang lain. Khususnya buat wanita yang ingin memanaskan bahagian dalam badan sebagai tujuan kesuburan, jamu halba homemade ini wajib dicuba!

Baca juga: Cara Dapatkan Kulit Cantik Dengan Menggunakan Asam Jawa, Petua Mujarab Orang Dulu-Dulu
BANYAK KHASIAT HALBA, RUPANYA BOLEH BUAT JAMU JUGA!

Hai semua! Oleh kerana ramai pulak tegur saya nampak dah kurus sikit, saya  sharelah petua. Padahal baru je try jamu homemade ni.Angin keluar berebut-rebut…yang rajin boleh cuba ye.

-7 sb halba
-7 inci halia
-7 ulas bawang putih
-1 1/2 sb lada hitam
Sagai (masak tanpa minyak) halba & lada hitam, tumbuk halia & bawang putih, bland kering semua bahan, gentelkan jadi bulat-bulat guna kan sedikit air. Simpan peti ais. Saya makan 1 biji pagi, 1 biji malam sebab besar, lebih pun boleh, telan guna air je sebab jamu ni lembut.
Khasiat Halba
Lepas ni kita mesti ada stok a least 1 kilo halba kt rumah…
Rasulullah saw bersabda :
‘Sekiranya umatku tahu akan kelebihan Halba nescaya mereka sanggup tukarkannya dengan sebanyak timbangan emas ? ‘
Sila baca dan sebarkan . Tak perlulah berbelanja lebih sedangkan ubat yang murah, berkesan dan mudah digunakan boleh didapati dengan mudah di kedai mamak sahaja.”
Rasulullah saw bersabda :
“Sekiranya umatku tahu akan kelebihan Halba nescaya mereka sanggup tukarkannya dengan sebanyak timbangan emas ‘(Books of Sufi Healing m.s.58)”
Pada suatu hari Rasulullah saw menziarahi sahabat Saad bin Abi Waqqas yang sedang sakit. Rasulullah saw menyuruh dipanggil tabib. Al Harith Ibn Qaldah datang merawat Saad bin Abu Waqqas. Beliau mengesyorkan agar Saad makan Halba dan Korma Ajwa’. Dengan izin Allah Saad pun sembuh dari sakitnya.
Rasulullah saw kemudiannya bersabda :
‘Gunakanlah Halba sebagai ubat'( Qamus Al-Tibb ? Ahad Qodamah-Mesir)
Kegunaan Halba
1. Diminum sebagai teh untuk
– Melancarkan haid
– Menghilangkan kembung,sebu dan senak
– Pencuci perut
– Menguatkan jantung
– Menghilangkan lender tekak
– Melegakan sakit kepala/ migraine
– Membuang angin
– Menyembuhkan buasir
– Senggugut
– Merangsang rahim
– Kegemukan
– Kurang berat badan
– Mengawal kencing manis
– Radang kulit dan Bisul
2. Teh Halba + Madu
– Kurangkan ketagihan rokok dan dadah
– Anemia
3. Untuk anak-anak yang baligh
– kecergasan
– kekuatan badan
– Tumbesaran
4. Untuk ibu menyusu
– Banyakkan air susu
5. Halba juga adalah ramuan tradisi menambahkan nafsu lelaki dan wanita.
Memanaskan buah pinggang dan organ pembiakan. Menjadi amalan kuno tabib China untuk rawatan mati pucuk. Halba merupakan antara ubatan yang tertua di dunia dan digunakan oleh Al-Abqirad ( Hippocrates) iaitu bapa perubatan Yunani.
Di Terengganu halba adalah salah satu ramuan dalam adunan nasi dagang.
Mana Nak Beli Halba?

Halba boleh dibeli di kedai mamak atau dah di pek secara komersil dipasaraya. Juga dikenali sebagai Kelabet. Halba berfungsi mengubah rasa makanan utama seperti kari dan sayur. Digunakan juga untuk membuat kuih. Dikenali sebagai;
Cina: Hu Lu Ba
Inggeris : Fenugreek (Trigonella foenum-graecum L.)
Tamil : Vendayam
Boleh digunakan untuk masak asam pedas cara org Melaka. Juga untuk stamina, kecergasan dan untuk menstabilkan gula dalam darah, sesiapa yang ada masalah diabetis boleh juga cara ni.
Cara-caranya :-
Goreng halba tanpa minyak – jgn plak sampai hangus. Masukkan dalam bekas. Campurkan air panas, biarkan sehingga suam-suam kuku dan bolehlah diminum . Jika diamalkan selalu, Insya-allah dpt membantu.
Selamat mencuba!
Sumber: Suziana SZ


Rugi Kalau Tak Pernah Masak Ikan Dori Untuk Anak, Rupanya Ada 1001 Khasiat! (Ada Resipi Juga)

Ikan dori merupakan salah satu jenis ikan yang popular dan diminati ramai. Selain tekstur isi yang lembut, khasiat ikan dori untuk anak adalah mampu menjadikan kesihatan badan lebih optimum.
Antara khasiat ikan dori adalah mengandungi omega 3, iodin, besi, magnesium, taurin, selenium, flourida, DHA dan EPA. Nak tahu lebih lanjut? Ikuti penerangan di bawah.

Baca juga: Kalau Anak Tantrum, Ibu Ayah Kena Elak Buat 3 Benda Ini
KHASIAT IKAN DORI UNTUK ANAK, RUGI KALAU TAK BAGI

1. OTOT SIHAT

Ikan dori merupakan salah satu ikan yang mempunyai banyak khasiat luar biasa kerana mengandungi pelbagai zat dan vitamin yang menyumbang kepada otot sihat.
2. MENINGKATKAN TAHAP KECERDASAN BAYI
Kecerdasan bayi boleh ditingkatkan dengan makan makanan yang mengandungi omega 3 seperti ikan. Kandungan Omega 3 dalam ikan dori mempunyai manfaat untuk pertumbuhan sel otak dan juga meningkatkan kecerdasan bayi.
3. MENJAGA KESIHATAN MATA
Ikan dori mengandungi vitamin A dan kalsium yang sangat baik untuk merawat kesihatan mata. Penglihatan kanak-kanak akan kekal tajam.
Dengan penglihatan yang baik juga, proses pembelajaran anak akan berjalan dengan lancar. Dengan itu, ia akan lebih mudah untuk menyerap ilmu dan menjadikannya lebih berjaya.
4. SISTEM PENGHADAMAN SIHAT
Kesihatan penghadaman dalam badan kanak-kanak amat penting untuk dijaga. Oleh itu, ikan dori mampu membantu tumbesaran, perkembangan kanak-kanak dan sistem penghadaman mereka.
5. MENJAMIN KESIHATAN JANTUNG
Kandungan vitamin, mineral, protein, dan lemak tak tepu dalam ikan dori juga memberikan manfaat yang baik untuk kesihatan jantung.
Jantung si kecil pasti kekal sihat jika ibu rajin menyediakan makanan berasas ikan dori.
RESEPI MUDAH UNTUK SI KECIL

1. SUP IKAN DORI
Bahan-bahan:

1 ekor ikan dori yang dibuang tulang
1/2 lobak merah
Bunga kubis secukupnya
Saderi dan daun bawang
Garam & gula
1 ulas putih yang dikisar
4 biji lada yang ditumbuk

Cara penyediaan:
– Tumis bawang putih dan biji lada menggunakan mentega.
– Masukkan air dan letakkan sayur sehingga masak.
– Akhir sekali, masukkan ikan dori dan perasakan.
2. IKAN DORI KICAP
Bahan-bahan:

350 gram isi ikan dori
2 ulas bawang putih kisar
Halia dihiris memanjang
1 sudu besar sos tiram
1 sudu besar kicap manis
1 sudu teh kicap masin
1/2 sudu teh minyak bijan
1/2 sudu teh stok cendawan
2 sudu besar minyak
75-100 mililiter air
Daun bawang

Cara penyediaan:
– Kukus ikan bersama halia selama lebih kurang 15 minit.
– Sediakan bahan perasa yang lain dengan menumis bawang putih hingga naik bau.
– Masukkan air, sos tiram, kicap manis, kicap masin, minyak bijan dan air rebusan cendawan.
– Keluarkan ikan dori yang telah dikukus dan masukkan ke dalam sos.
– Sedia untuk dihidangkan.
3. IKAN DORI GORENG MENTEGA
Bahan-bahan:

1 ekor ikan dori
1 sudu besar tepung
Garam
Bawang putih dikisar
Keju
Air

Cara penyediaan:
– Salut ikan dengan tepung gandum dan goreng.
– Tumis bawang putih menggunakan mentega sehingga naik bau.
– Masukkan air, garam dan keju.
– Akhir sekali, masukkan ikan yang telah digoreng.
Baca juga: Tak Ada ‘Drama Air Mata’ Setiap Pagi Bila Anak Pergi Sekolah, Mak Ayah Guna Teknik Berkesan Ini!
Sumber: Dr Health Benefit & Orami


Rugi Siapa Tak Makan, Ini 6 Khasiat Jantung Pisang Yang Ramai Tak Tahu

Buah pisang ni semestinya antara buah yang paling mudah didapati di Malaysia. Rasanya memang sedap, boleh dibuat jemput-jemput, kek pisang, apam, kerepek dan sebagainya.
Tapi mungkin masih ramai antara kita yang tak biasa makan jantung pisang.

Jantung pisang dikenali sebagai ‘banana blossom’ atau ‘banana flower’ dalam bahasa Inggeris.
Sebenarnya jantung pisang ini juga sedap dimakan dan ada banyak kebaikannya yang tersembunyi.

Ini antara khasiat jantung pisang yang mungkin ramai antara kita tak tahu.

6 Khasiat Jantung Pisang Untuk Kesihatan
1. Membantu Mengelakkan Jangkitan
Jantung pisang mengandungi sejenis kompaun yang memiliki ciri anti-mikrobial serta kaya dengan Vitamin E.
Maka tak hairanlah, di sesetengah tempat, ia masih lagi digunakan secara turun-temurun untuk membantu mempercepatkan pemulihan pada luka atau jangkitan kulit.
Foto Kredit: IDNtimes
2. Awet Muda
Jantung pisang kaya dengan Vitamin C dan kompaun seperti tannin dan flavonoid, di mana semuanya ini memiliki ciri antioksidan.
Antioksidan penting untuk kesihatan tubuh kerana ia membantu mengurangkan stres pada sel di seluruh tubuh badan sekaligus memperlahankan proses penuaan. Awet muda gitu!

3. Mencegah Anemia
Mungkin tak ramai tahu, jantung pisang memiliki kandungan zat besi yang tinggi dan boleh dimakan ketika hamil juga.
Anemia adalah antara masalah yang selalu kita dengar apabila masuk fasa kehamilan. Ia boleh terjadi ketika darah di dalam tubuh tidak mengandungi cukup sel darah merah untuk membawa oksigen ke seluruh jaringan tubuh.
Jadi, ibu mengandung bolehlah makan jantung pisang, tapi pastikan ia dicuci bersih dan dimasak sepenuhnya ya.
Foto Kredit: veganmiam.com
4. Melancarkan Pencernaan
Masalah pencernaan seperti pedih ulu hati, angin, kembung perut, mahupun sembelit juga boleh dikurangkan dengan pengambilan serat berkhasiat seperti jantung pisang.
Jantung pisang mengandungi serat terlarut dan serat tidak terlarut yang dapat membantu mengurangkan masalah pencernaan.

5. Membantu Menurunkan Berat Badan
Oleh kerana kandungan serat yang baik, jantung pisang juga boleh menggalakkan penurunan berat badan.
Namun, ia perlulah disertai dengan diet harian yang sihat beserta gaya hidup yang sihat juga tau.
Foto Kredit: medicalnewstoday.com
6. Membantu Relaks & Tidur Lena
Dalam dunia moden ini, stres dan depresi adalah antara masalah kesihatan yang paling utama.
Tahukah anda, jantung pisang ini kaya dengan magnesium, di mana ia dapat membantu tubuh badan kita untuk relaks secara semulajadi.
Secara tak langsung, ia juga dapat membantu kita mendapatkan tidur yang lena. Tidur lena ini penting kerana ia membantu kita berasa segar dan lebih bertenaga apabila bangun nanti.
Barulah semangat!
Foto Kredit: IDNtimes
Pelbagai Menu Sedap & Sihat Boleh Diolah Daripada Jantung Pisang
Jantung pisang ni mudah dimasak dan rasanya lemak-lemak. Rebus dan makan begitu saja cicah dengan sambal belacan pun sedap terangkat!
Bagi yang baru nak try makan, ini contoh resepi kerabu jantung pisang yang boleh anda cuba di rumah.

Resepi Kerabu Jantung Pisang Simple

1 biji jantung pisang – direbus & dihiris halus
1 tangkai bunga kantan – di belah 4 dan di hiris halus
1 labu bawang besar – dihiris halus
5 biji cili – dihiris halus
Udang kering @ belacan @ ikan bilis – digoreng tanpa minyak dan ditumbuk lumat.
3-4 biji perahan limau nipis / kasturi
Garam / gula /perasa secukup rasa

Selain dibuat kerabu, jantung pisang juga biasa dibuat masak lemak dan lauk-pauk yang lain.
Ternyata, banyak khasiat jantung pisang yang boleh kita amalkan secara bersederhana.
Selamat mencuba!


Murah & Mudah Didapati Tapi ‘Power’ Manfaatnya. Ini 7 Khasiat Kacang Botol Yang Ramai Tak Tahu

Pernah tak makan kacang botol? Kacang botol ini juga dikenali dengan nama kacang botor, kacang sirek, atau kacang kelisa.
Dalam bahasa Inggerisnya, ia digelar winged beans, sesuai dengan rupanya yang seakan bersayap. Nama saintifiknya pula ialah Psophocarpus tetragonolobus.

Ada yang suka hiris dan masak sambal.
Tapi selalunya kacang botol ni dijadikan ulam-ulaman dan dimakan segar begitu saja. Cicah dengan sambal belacan pun sedap!

Walaupun ia bukanlah sayuran yang popular, namun khasiatnya tak kurang hebat tau.

Sebenarnya ada banyak khasiat kacang botol yang telah dinyatakan mengikut kajian.
7 Khasiat Kacang Botol Yang Luarbiasa, Ramai Tak Tahu!
Tahu tak, sebenarnya hampir semua bahagian tumbuhan ini boleh dimakan.
Daripada daunnya, akarnya, batangnya dan bunganya – semuanya memiliki khasiat yang tersendiri dan kaya dengan nutrisi termasuklah protein, mineral, dan vitamin, terutamanya vitamin A dan vitamin C.
Berikut adalah antara khasiat kacang botol yang mungkin ramai belum tahu:
1. Mengurangkan Sakit Kepala / Migrain
Menurut maklumat dari Dr Farrah MD, kajian telah mendapati bahawa kacang botol mengandungi kandungan trytophan yang dapat membantu menngurangkan simptom sakit kepala atau migrain.
Ia juga berpotensi mengelakkan masalah tidur dan loya yang sering dialami oleh pesakit migrain.
Foto Kredit: suchtv.pk
2. Mengawal Paras Gula Dalam Darah
Kacang botol merupakan sumber kalsium yang amat baik untuk mengopitimakan metabolisme glukos dan mencegah diabetes.
Ia dikatakan mampu menunjukkan kesan yang terbaik apabila diambil bersama vitamin D kerana kedua-dua ini mempunyai kesan langsung terhadap sel pankreas yang berfungsi mengawal perembesan insulin dan paras gula dalam darah.

3. Meningkatkan Imuniti
Kacang botol amat kaya dengan vitamin A dan vitamin C.
Kedua-dua jenis vitamin ini membantu meningkatkan pertahanan tubuh dan menghalang daripada jangkitan penyakit.

4. Sumber Folat Yang Baik
Kacang botol juga merupakan salah satu makanan tambah darah yang baik untuk diamalkan, mudah didapati dan murah harganya.
Pengambilan kekacang seperti kacang botol ketika hamil adalah digalakkan kerana ia mempunyai kandungan folat dan asid folik yang membantu mengurangkan risiko anemia ketika hamil

5. Awet Muda
Orang selalu kaitkan makan ulam ni awet muda kan?
Memang pun!
Sebabnya, ulam-ulaman seperti kacang botol ini memiliki kandungan antioksidan yang tinggi dan sekaligus membantu melindungi membran sel daripada radikal bebas yang boleh menyerang sistem organ.
Serangan oleh radikal bebas inilah yang boleh menjadi punca kanser, masalah pada fungsi organ serta kesan-kesan penuaan.
Jadi kalau nak nampak muda, amalkanlah makan ulam dan kacang botol ni ya!

6. Tinggi Serat
Semua jenis sayuran dan buah-buahan memiliki kandungan serat yang amat baik untuk membantu penghadaman serta mengurangkan berat badan.
Kacang botol juga antara salah satu sayuran yang baik untuk diamalkan untuk berdiet, apatah lagi jika ia dimakan mentah tanpa menambah sebarang perasa, sos, kicap atau minyak.

7. Sesuai Untuk Semua Peringkat Umur
Oleh kerana khasiatnya yang luarbiasa ini, kacang botol amat sesuai untuk dimakan oleh sesiapa sahaja tanpa mengira peringkat umur.
Malah, kita juga patut galakkan anak-anak kita makan kacang botol ni sebab ia bukan saja berkhasiat, malah mampu menguatkan sistem imun mereka. Ia turut disarankan oleh Dr Taufiq Razif dalam salah sebuah post beliau.

Kita yang duduk dekat Malaysia ni memang mudah jumpa kacang botol kan? Harganya pun murah.
Jadi, kita patut manfaatkan dan amalkan memakan kacang botol sebab ia mempunyai begitu banyak khasiat yang tersendiri.
Kacang Botol Sayur Yang Amat Versatile!

Lenggai mudanya yang digunakan sebagai sayur atau ulam merupakan bahagian tumbuhan yang paling banyak dimakan, dan boleh dituai dalam tempoh 2-3 bulan selepas penanaman.
Kacang mempunyai rasa yang seakan sama dengan pucuk asparagus.
Bunganya yang berwarna biru keunguan sering digunakan untuk mewarnakan beras dan pastri.
Daun muda boleh dimasak sebagai sayur daun yang serupa dengan daun bayam.
Akar yang mempunyai perisa kacang boleh digunakan sebagai sayur berubi yang serupa dengan ubi kentang.
Biji-biji kering boleh dijadikan minuman seakan-akan kopi.

Oleh kerana hampir kesemua bahagian kacang botol ini boleh dimakan, tak rugilah kita menanamnya sendiri di rumah.
Kalau nak tahu cara menanamnya, rujuk info lanjut di bawah ini.
Info Tambahan : Cara Tanam Kacang Botol
Berikut adalah info tambahan mengenai cara menanam kacang botol yang diperolehi melalui Jabatan Pertanian Daerah Kulai.
Jadi siapa yang berminat bolehlah jadikan panduan untuk menanamnya di halaman atau kebun.
1. Penyediaan Kawasan

Sesuai di tanah ringan berpasir hingga kepada tanah lempong, serta tanah gambut.
Elakkan tanam di kawasan bertakung air
PH tanah yang paling sesuai ialah 5.5 – 6.0

Bajak dan gemburkan tanah sedalam 20-30cm untuk memudahkan akar tumbuh dengan baik.
Sediakan batas berukuran 1.3m x 30cm x 7.5m dengan jarak tanaman 30cm.

2. Menanam

Pembiakan melalui biji benih.
Biji benih boleh diambil dari buah yang cukup tua.
Sebelum menanam gaul biji benih dengan racun kulat (thiram) dengan kadar 3gm bagi 100gm biji benih.
Tanam dengan jarak 5ocm antara pokok dan 1m antara barisan.
Biji benih akan bercambah dalam masa 14 hari.

3. Menyedia Junjung

Untuk dapat hasil yang baik, pokok perlu diberi junjung.
Contoh seperti di gambar di bawah.

Tips Penjagaan Pokok Kacang Botol
1. Menyiram

Siram sebanyak 2 kali sehari (Pagi dan Petang)

2. Membaja

Baja asas dengan baja organan atau baja asli seperti tahi ayam sebanyak 7tan/0.4 ha atau 22.5kg (5 tin minyak tanah) sebatas, baja ini digaul dalam tanah seminggu sebelum tanam.
Untuk baja tambahan guna baja kimia atau baja sebatian 12:12:17:2+TE sebanyak 1.5kg atau 15-20gm/pokok ketika berumur 3,5 & 8 minggu.Baja tabur di keliling pokok pada jarak 10cm dari pangkal pokok.
Pembajaan seterusnya boleh dilakukan selepas pungut hasil atau setelah kesetabilan pokok merosot.

3. Merumput

Rumpai perlu dikawal setiap masa untuk elak dari persaingan dengan pokok untuk mendapat zat.
Biasanya dilakukan seawal pagi dan lewat petang secara manual

4. Mengikat Rafia

Umur pokok 2 minggu boleh mula ikat tali rafia untuk bantu pokok memanjat.

Memungut Hasil

Hasil boleh dikutip 10-12 hari selepas menanam.
Pilih buah yang hijau serta rapuh
Kutip setiap 2-3 hari untuk elakkan buah tua yang berlebihan. Ini kerana buah yang tua akan berserabut dan tidak sedap dimakan


Selain Lindungi Mata, Sebenarnya Ada 9 Khasiat Kacang Gajus Yang Lain Untuk Tubuh Badan Anda!

Kacang gajus kerap digunakan dalam masakan sama ada dalam lauk ataupun biskut. Ada juga yang jadikannya sebagai snek ringan apabila ia digoreng dan dipanggang. Sebenarnya ada banyak khasiat kacang gajus untuk tubuh badan selain digunakan dalam masakan.
Apa yang sedap dengan kacang gajus ini adalah rasanya yang lemak. Ia merupakan sebab utama kenapa lebih ramai gemar kacang gajus ini berbanding jenis kacang yang lain. Bukan sahaja rasa yang sedap, malah memberi banyak manfaat kepada tubuh badan. Ikuti perkongsian penulis mengenai khasiat kacang gajus kepada kesihatan tubuh seseorang.

Baca juga: Bukan Hanya Boleh Merawat Masalah Kencing Manis, Ini 7 Khasiat Labu Air Anda Kena Tahu
10 KHASIAT KACANG GAJUS UNTUK KESIHATAN TUBUH BADAN
1. Kurangkan paras tekanan darah

Kajian telah dijalankan ke atas penghidap diabetes mellitus tentang kesan pengambilan kacang gajus sebanyak 30 g sehari selama 12 minggu. Hasil kajian itu menunjukkan paras tekanan darah sistolik dapat dikurangkan manakala paras HDL ditingkatkan (kolesterol baik)  dalam darah pesakit diabetes mellitus ini.
2. Lindungi mata
Terdapat satu komponen dalam kacang gajus yang dikenali sebagai zeaxanthin. Komponen ini menghasilkan perlindungan terhadap mata dari kesan-kesan bahaya sesetengah jenis cahaya jika ia dibawa ke bahagian mata.
3. Cegah anemia

Terdapat kandungan vitamin C yang tinggi dalam kacang gajus. Untuk pengetahuan anda, pengambilan vitamin C dapat membantu penyerapan zat besi untuk penghasilan hemoglobin yang membina sel darah merah. Elemen copper juga terkandung dalam buah ini untuk pembentukan sel darah merah sekaligus membantu penghidap anemia.
4. Cegah kerosakan sel
Terdapat polifenol dalam kacang gajus yang bertujuan untuk mencegak kerosakan sel yang berpunca daripada radikal bebas. Selain itu, kandungan vitamin C di dalam kacang ini, bersifat antioksida yang sama seperti polifenol di mana kedua-dua ini berupaya untuk menjaga kesihatan sel tubuh badan anda.
5. Kurangkan paras kolesterol LDL di dalam darah
Kesan pengambilan kacang gajus ke atas pesakit yang mempunyai risiko dan juga telah menghadapi paras LDL tinggi mendapati buah ini mengurangkan kadar jumlah kolesterol dan paras kolesterol LDL di dalam darah.
6. Mengandungi serat
Kacang gajus juga mengandungi kandungan serat yang tinggi. Serat penting untuk pelbagai tujuan kesihatan seperti dapat menurunkan kadar kolesterol di dalam darah dan melambatkan kenaikan gula dalam darah. Selain itu, serat juga mampu menghalang sembelit kerana ia merangsang proses peristalsis.
7. Mengandungi vitamin C
Untuk pengetahuan anda, setiap 100 g buah gajus boleh membekalkan sebanyak 140 mg vitamin C berdasarkan jadual komposisi mikronutrisi. Apa yang bagusnya, jumlah ini telah dapat memenuhi lebih dari separuh keperluan vitamin C harian anda.
Pengambilan vitamin C yang mencukupi boleh menghalang penyakit skurvi, meningkatkan sistem imunisasi badan dan menolong penyerapan zat besi.
8. Untuk kesihatan tulang dan sendi

Kerapuhan tulang dan kehilangan mineral dari tulang dapat dicegah dengan kandungan copper dalam kacang gajus. Di samping itu, copper juga penting dalam pembentukan kolagen dan tisu penghubung yang berupaya untuk menjaga kesihatan sendi.
9. Turunkan paras insulin
Hasil kajian terhadap pesakit diabetes yang mengambil kacang gajus dalam diet mereka selama lapan minggu mendapati bahawa paras nisbah LDL-HDL dan juga kadar serum insulin telah dikurangkan. Paras insulin yang terlampau tinggi akan mengakibatkan penyakit jantung dan juga obesiti.
10. Menurunkan nisbah kolesterol LDL-HDl
Satu kajian ke atas 50 orang pesakit diabetes telah dijalankan demi mengkaji keberkesanan kacang gajus dalam menurunkan paras nisbah kolesterol LDL-HDL Kajian ini telah berjalan selama 8 minggu dan hasilnya menunjukkan nisbah kolesterol LDL-HDL dalam pesakit yang mengambil kacang gajus lebih rendah berbeza dengan yang tidak memakan buah itu dalam pemakanan mereka.
Kesimpulannya, kacang gajus ini memberikan banyak manfaat kepada tubuh badan seseorang. Selain kelazatannya dalam masakan, ia juga memberi banyak kebaikan kepada kesihatan tubuh badan yang tak patut anda abaikan. Cuba makan lebih banyak kacang gajus melalui masakan yang melibatkan buah ini untuk meningkatkan tahap kesihatan anda.
Semoga bermanfaat!
Sumber: Root of Science


6 Sebab Ibu Mengandung Kena Makan Kacang Kuda. Murah Tapi ‘Power’ Khasiatnya

Jangan pandang sebelah mata pada kacang kuda ni. Walaupun kita biasanya jumpa ia dijual di tepi jalan, ia memiliki khasiat yang sangat hebat.
Kacang kuda, atau dalam bahasa inggerisnya chickpeas juga dikenali sebagai garbanzo beans. Ia merupakan sebahagian daripada keluarga legume.

Kacang kuda sebenarnya telah dijadikan makanan sejak beribu tahun lamanya di negara Timur Tengah.
Berikut adalah antara khasiat kacang kuda yang menjadikannya makanan ideal untuk ditambahkan ke dalam diet, terutamanya bagi ibu mengandung.

6 Khasiat Kacang Kuda Bagi Ibu Hamil
1. Tinggi Kandungan Nutrien
Menurut United States Department of Agriculture (USDA), secawan atau 164g kacang kuda yang dimasak membekalkan 269kcal, 14.53g protein, 44.97g karbohidrat, 12.5g serat, 80mg kalsium, 276mg fosforus, 79mg magnesium, 477mg potassium, dan 282µg folat.

Seperti yang kita sedia maklum, ibu mengandung memerlukan keperluan tambahan terutamanya folat dan zat besi yang penting bagi pembentukan janin yang sihat.
Selain itu, kacang kuda juga mengandungi serat, vitamin, mineral yang baik untuk membantu kesihatan ibu.
Ini menjadikan kacang kuda antara makanan yang sangat digalakkan pengambilannya semasa hamil.
Foto Kredit: nokshe.com
2. Tinggi Protein
Ramai vegetarian akan makan kacang kuda disebabkan kandungan proteinnya yang cukup tinggi.
Jadi, bagi ibu yang kurang gemar makan daging ketika mengandung boleh juga makan kacang kuda ini sebagai pengganti kepada sumber protein haiwan.
Foto Kredit: doctorvid.com
3. Mengawal Berat Badan
Protein dan serat dalam kacang kuda akan membuat ibu berasa lebih kenyang. Secara tak langsung, ia dapat membantu mengawal diet ketika hamil.
Jumlah kalorinya juga tidak tinggi berbanding snek gorengan yang kurang berkhasiat.
Foto Kredit: earlypregnancy.net
4. Rendah GI
Kacang kuda memiliki kadar GI yang rendah (low glysemic index).
Ini membuatkannya sesuai dimakan oleh ibu mengandung yang mengalami kencing manis (GDM) atau perlu mengawal paras gula dengan ketat.
Foto Kredit: expertbeacon.com
5. Melancarkan Pencernaan
Ibu mengandung mungkin ramai yang mengalami masalah pencernaan seperti sembelit atau sering rasa senak perut, pedih ulu hati akibat ketidakhadaman.
Cubalah makan kacang kuda sebab kandungan seratnya dipercayai dapat menambah bakteria baik dalam perut dan sekaligus melancarkan sistem pencernaan dengan efektif.
Foto kredit: eatingwell.com
6. Kurangkan Risiko Anemia
Oleh kerana sifatnya yang kaya dengan zat besi, kacang kuda amat sesuai dimakan oleh ibu mengandung terutamanya yang  kurang darah atau low HB.
Ia boleh dijadikan salah satu sumber makanan alternatif untuk membantu mencegah anemia ketika hamil.
Foto Kredit: simplyrecipes.com
Mudah Dicari, Sedap & Murah Tapi Cukup Berkhasiat
Kacang kuda mudah disediakan dan sedap dimakan sebagai snek sihat.
Ia juga boleh dipelbagaikan hidangannya seperti di dalam salad, hummus, atau dimasak dengan pelbagai perasa. Memang sedap kan?
Apapun, jangan lupa bersederhana ya!
*Sumber: Medical News Today, MomJunction


Murah Tapi Tinggi Zat, Ini 9 Khasiat Kangkung Yang Ramai Tak Tahu!

KHASIAT KANGKUNG
Sayur kangkung memang cukup popular dan selalu digunakan dalam juadah harian. Harganya juga cukup murah dan mudah didapati di Malaysia.

Wah, sebenarnya kangkung ini menyimpan banyak khasiat untuk tubuh!
Jom kita semak manfaat dan khasiat kangkung untuk kesihatan.

Info Ringkas Tentang Sayur Kangkung
Kangkung adalah antara sayur-sayuran sihat yang banyak khasiatnya. Dalam bahasa Inggeris ia dikenali sebagai water spinach, dan nama saintifiknya ialah Ipomoea spp.

Antara masakan yang popular yang mengunakan kangkung adalah kangkung goreng belacan.
Kangkung juga merupakan makanan kepada salah satu spesies haiwan Chersina, iaitu kura-kura. Arnab juga suka memakan kangkung.
Kangkung mengandungi zat seperti vitamin A, vitamin B1, vitamin C, protein, kalsium, fosforus, zat besi, karotena, hentriakontan, dan sitosterol.
Kangkung juga mampu untuk mengurangkan pelbagai gangguan kesihatan yang bersifat antiracun.
Kangkung boleh dituai selepas 20 hari dan ia tumbuh elok di kawasan yang panas dan lembab. Kangkung hanya memerlukan sedikit baja dan selalu disiram.
Rujuk artikel berkaitan: Cara Tanam Kangkung Dalam Pasu Yang Sangat Mudah. Lepas 4 Minggu Boleh Tuai

9 Khasiat Kangkung Untuk Kesihatan Tubuh
1. Menstabilkan Tekanan Darah
Kandungan mineral seperti iodin dan zat besi yang terkandung dalam kangkung adalah amat baik untuk menstabilkan tekanan darah.
Kangkung juga padat dengan asid folat yang bertindak untuk menurunkan tekanan darah dengan mengembangkan salur darah serta melancarkan peredaran darah ke seluruh tubuh.
2. Melancarkan Sistem Penghadaman
Diet yang kaya dengan serat dan vitamin sangat membantu dalam melancarkan sistem penghadaman. Ia boleh ditemui dalam pelbagai sayur-sayuran termasuklah kangkung.
Kangkung juga mengandungi serat tidak larut yang baik untuk melancarkan pembuangan air besar.

3. Baik Untuk Kesihatan Buah Pinggang
100 gram sayur kangkung mengandungi sehingga 90% kandungan air. Ini menjadikan sayur kangkung sebagai sayuran yang amat baik untuk diamalkan bagi menjaga kesihatan buah pinggang. Kandungan air yang optimum dapat membantu buah pinggang untuk berfungsi dengan lebih baik dalam menapis darah dan menyingkirkan toksin dalam badan.
4. Menyihatkan Rambut
Siapa sangka kangkung mempunyai vitamin yang tinggi untuk kesihatan rambut? Bagi yang mengalami masalah rambut seperti keguguran atau rambut tidak sihat, anda bolehlah amalkan sayur kangkung sekerap mungkin dalam diet harian. Kandungan vitamin B yang cukup tinggi dalam sayur kangkung amat membantu dalam membekalkan nutrisi pada kulit kepala dan akar rambut.

Kredit Foto : ceriasihat.com
5. Baik Untuk Kesihatan Mata
Seperti sayur-sayuran dan buah-buahan lain yang kaya dengan vitamin A, pengambilan kangkung secara konsisten juga amat baik bagi menjaga kesihatan mata. Ia juga kaya dengan beta karoten yang baik untuk penglihatan dan melindungi mata daripada rabun.
6. Kaya Dengan Vitamin C
Vitamin C amat baik untuk melawan radikal bebas dalam badan yang boleh menyebabkan pelbagai penyakit. Dengan pengambilan sayur-sayuran yang padat dengan vitamin C seperti sayur kangkung dapat memberikan kesihatan secara meyeluruh di samping mencegah diri daripada penyakit. Selain itu, vitamin C juga memainkan peranan penting dalam mempercepat proses penyembuhan luka.
7. Menguatkan Ketahanan Tubuh
Jika anda mudah jatuh sakit, anda mungkin mempunyai sistem imuniti yang agak lemah. Kebaikan vitamin dalam sayur kangkung seperti vitamin B1, B2, B3, dan B6 sangat membantu dalam menguatkan sistem imuniti badan. Bagi meningkatkan sistem imuniti badan, anda disarankan untuk mengamalkan sayur kangkung sebanyak 4 kali dalam seminggu.

8. Mengawal Paras Gula Dalam Darah
Bagi pesakit diabetes, pemakanan perlulah dijaga supaya paras gula dalam darah dapat dikawal dengan baik. Kebaikan magnesium dalam kangkung dapat membantu pesakit diabetes dalam menstabilkan paras gula dalam darah secara berkesan. Di samping itu, kandungan serat yang tinggi dalam kangkung juga berupaya untuk mencegah paras gula untuk tidak naik secara mendadak.
9. Baik Untuk Kesihatan Otot & Tulang
Kandungan kalsium dan potassium yang tinggi dalam kangkung juga baik bagi menguatkan otot dan tulang. Amalan diet yang tinggi kalsium juga dapat mencegah seseorang daripada risiko osteoporosis atau tulang rapuh pada usia tua.

Kredit Foto : naturalmedicineofseattle.com
Siapa sangka sayur kangkung mampu membekalkan begitu banyak kebaikan untuk kesihatan tubuh? Ia juga mudah didapati dengan harga yang murah.
Sayur kangkung yang kaya dengan vitamin amat baik untuk diamalkan bagi pesakit diabetes dan darah tinggi. Dengan kandungan khasiat yang cukup tinggi, ia sesuai untuk diamalkan buat seisi keluarga.
Sumber :

18 Health Benefits of Water Spinach –
drhealthbenefits.com/food-bevarages/vegetables/health-benefits-of-water-spinach
12 Khasiat Sayur Kangkung pada Kesihatan Badan https://rootofscience.com/blog/2020/kesihatan/pemakanan/khasiat-sayur-kangkung-pada-kesihatan-badan/


Ramai Tak Tahu, Buah Kelapa Boleh Sembuhkan 8 Penyakit Ini

Bukan sahaja minuman penyegar badan di kala cuaca panas, kelapa juga dikenali sebagai air pembekal tenaga semula jadi kerana ia kaya dengan potassium, pelbagai vitamin dan antioksida.
Selain itu, kelapa juga mengandungi bahan antiradang yang baik untuk kesihatan.

Kelebihan buah kelapa daripada tempurung, buah, minyak sehingga airnya telah dibuktikan melalui beberapa penyelidikan saintifik.

8 Penyakit Yang Boleh Diubati Dengan Buah Kelapa. Diakui Saintis!
1. Darah tinggi
Kajian dari Brazil mendapati menyapu minyak kelapa pada badan sebelum bersenam boleh meredakan tekanan oksidatif sekaligus mengurangkan hypertension.

Foto Kredit: mygenesismedical.com
2. Penuaan Otak
Kajian oleh Institut Kebangsaan Kesihatan Amerika Syarikat melaporkan bahawa asid lemak dalam minyak kelapa melambatkan kesan penuaan pada otak.

3. Masalah Dalam Mulut
Saintis India merumuskan bahawa kelapa mengandungi antimicrobial yang mampu mengatasi masalah dalam mulut seperti mengurangkan pembentukan plak dan gingitivis.
Foto Kredit: centurystonedental.com
4. Jerawat
Kajian daripada Universiti California, San Diego menemui asid lauric iaitu satu bahan semula jadi dalam kelapa yang berpotensi dalam merawat jerawat.
Foto Kredit: ohtuleth.ee
5. Alzheimer
Kajian terpencil oleh penyelidik Sepanyol mendapati minyak kelapa memberi perubahan positif pada pesakit Alzheimer.
Saintis dari New Zealand dan Australia juga mendapati minyak kelapa sangat berguna bagi mereka yang menghadapi masalah ingatan.

6. Kulit Kering
Penyelidik dari Jabatan Dermatologi, Pusat Perubatan Makati Filipina mendapati minyak kelapa boleh merawati masalah kulit kering yang serius.
Foto Kredit: wisegeek.com
7. Arthritis
Saintis India menemui bukti bahawa bahawa bahan polyphenolics yang terkandung dalam minyak kelapa dara boleh merawat penyakit Arthritis.
Foto Kredit: itriagehealth.com
8. Masalah Tulang
Penyelidik di Jepun mendapati air kelapa boleh melambatkan masalah bone loss yang biasa dihadapi oleh mereka yang sudah menopause.
Bone loss yang dibiarkan tanpa rawatan boleh bertambah teruk sehingga menyebabkan osteoporosis.
Foto Kredit: verywell.com
Banyak Kelebihan Buah Kelapa Yang Telah Terbukti
Kelebihan buah kelapa sangat istimewa dan telah diperakui oleh pakar-pakar antarabangsa melalui kajian dan laporan jurnal.
Jadi, manfaatkanlah kelebihannya kerana buah kelapa amat mudah didapati di negara kita.
Walaubagaimanapun, dapatkan nasihat doktor jika anda mengalami sebarang masalah kesihatan yang serius.


10 Kali Lebih Antioksida Berbanding Madu Biasa, Ini 9 Khasiat Luarbiasa Madu Kelulut

Kelebihan Madu Kelulut Berdasarkan Kajian Sains
Pernahkah seseorang mengesyorkan madu kelulut kepada anda? Apa sebenarnya madu kelulut dan apakah bezanya berbanding madu biasa?

Madu kelulut berasal daripada lebah Meliponine sp.
Disebabkan sifat lebah kelulut yang tidak menyengat, madu kelulut juga dikenali sebagai stingless bee honey.

Lebah kelulut hanya hidup di kawasan tropika dan subtropika seperti Asia Tenggara, Australia dan Afrika.

Kredit Foto : projekmm.com
Apa Itu Madu Kelulut?
Madu kelulut rasanya masam-masam manis dengan sedikit rasa buah.
Madu ini juga berwarna lebih gelap menunjukkan kandungan antioksidanya yang sangat tinggi berbanding madu lain yang berwarna kuning keemasan.
Selain antioksida, madu kelulut juga terkenal sebagai makanan tambahan yang kaya dengan pelbagai kelebihan untuk kesihatan badan seperti antimokrob, antiradang, dan antikulat.
Dengan pelbagai manfaat yang ditawarkan madu kelulut, kerajaan telah mewartakan jenama Madu Kelulut sebagai Superfood bagi negara kita sejak tahun 2017.
Tahukah anda apakah perbezaan madu kelulut dengan madu biasa?
Lebah kelulut dikenali dengan nama saintifik Trigona spp
Perbezaan Madu Kelulut Dengan Madu Biasa
Menurut DoctorOnCall, perbezaan antara lebah biasa dan lebah kelulut adalah:

NAMA SAINTIFIK – Lebah madu biasa dikenali dengan nama saintifik Apis spp manakala lebah kelulut ialah Trigona spp. Lebah madu di Malaysia terdiri daripada Lebah Keran (Apis cerana), Lebah Import (Apis mellifera) dan Lebah Hutan/ Lebah Tualang (Apis dorsata).
SARANG LEBAH – Jika bercerita tentang sarang lebah, ramai yang akan membayangkan ruangan yang berbentuk heksagon dan di dalamnya berisi madu. Bagi lebah kelulut pula, sarangnya berbentuk seperti tempayan dengan satu ruangan masuk yang diperbuat daripada propolis.
WARNA MADU – Dari segi warna madu pula, kelulut menghasilkan warna madu yang sedikit gelap kehitaman manakala lebah biasa menghasilkan warna madu kekuningan emas mengikut spesies masing-masing.
STRUKTUR PROPOLIS – Struktur propolis yang hanya terdapat pada madu kelulut pula membuatkan ia kaya dengan sumber antioksidant yang tidak terdapat pada madu biasa.

Foto kredit: MARDI
Unik kan?
Mari kita kenali kelebihan madu kelulut pada kesihatan tubuh badan.
9 Kelebihan & Khasiat Madu Kelulut Berdasarkan Kajian Sains
1. Sumber Antioksida Yang Sangat Baik
Madu kelulut mengandungi 10 kali ganda khasiat antioksida berbanding madu biasa. Kelebihan antioksida luarbiasa yang dimiliki madu kelulut menjadikan ia cukup popular sebagai makanan tambahan bagi mencegah aktiviti radikal bebas dalam badan yang boleh menyebabkan keradangan serta melemahkan sistem imuniti badan.
Antara komponen antioksida yang dijumpai dalam madu kelulut ialah kompaun fenolik seperti flavonoid dan asid polifenik.
2. Pengganti Gula Yang Baik Untuk Pesakit Diabetes
Madu kelulut yang dikategorikan sebagai salah satu pemanis semulajadi ini juga dilihat sesuai untuk digunakan oleh pesakit diabetes.
Kajian yang dijalankan oleh University of Queensland mendapati madu kelulut yang dihasilkan di Malaysia mengandungi nilai glisemik yang rendah.
Ini menjadikan madu kelulut baik untuk diamalkan sebagai pengganti gula tanpa menjejaskan paras gula dalam darah.

Kredit Foto : beebudzhq.com
3. Baik Untuk Menyembuhkan Luka
Kandungan antioksida yang cukup tinggi dalam madu kelulut juga membuatkan ia digelar sebagai penyembuh luka semulajadi.
Di samping itu, sifat antimokrob dan antiradang yang dimiliki oleh madu ini juga membantu dalam mencegah jangkitan pada kawasan luka.
Ini dapat membantu luka untuk sembuh dengan lebih pantas.
4. Menghalang Pengumpulan Lemak Dalam Badan
Lemak yang terkumpul dalam badan boleh mengundang pelbagai penyakit seperti obesiti, kolesterol tinggi dan penyakit jantung.
Sebuah kajian ke atas tikus makmal mendapati madu kelulut mampu mencegah pengumpulan lemak berlebihan dalam badan.
Di samping itu, kajian tersebut juga mendapati madu kelulut mengandungi sifat anti-obesiti dengan membantu menurunkan peratusan lemak dalam badan.
5. Berpotensi Untuk Meningkatkan Kualiti Sperma
Sebuah kajian ke atas tikus makmal mendapati penggunaan madu kelulut yang tinggi antioksida berkesan dalam mengurangkan stres oksidatif pada organ reproduktif lelaki justeru meningkatkan kualiti sperma.
6. Berpotensi Sebagai Pencegah Katarak
Menjelang usia semakin meningkat, selaput pada mata atau kekaburan penglihatan boleh berlaku akibat katarak.
Sebuah kajian ke atas tikus makmal mendapati madu kelulut dapat memperlahankan pembentukan selaput pada kanta mata akibat penyakit tersebut.
Namun, kajian yang lebih mendalam perlulah dijalankan bagi mengesahkan keberkesanannya pada pesakit katarak.
7. Baik Untuk Kesihatan Kulit
Seperti yang kita tahu, madu yang tinggi dengan antioksida sentiasa dipilih menjadi bahan utama dalam produk kecantikan wajah.
Kajian lain mendapati madu kelulut memiliki sifat antipenuaan yang baik serta membantu merangsang penghasilan kolagen untuk mengekalkan keremajaan kulit.
Menariknya, kajian ini dilakukan menggunakan madu kelulut dari negara kita sendiri !

8. Berpotensi Untuk Meningkatkan Kesihatan Minda
Kajian terkini juga mendapati madu kelulut juga memiliki potensi yang tinggi untuk meningkatkan kesihatan minda.
Komponen yang ditemui dalam madu kelulut seperti phenylalanine dapat merangsang perkembangan fungsi synaptik dalam otak yang berperanan dalam menguatkan memori.
Selain menguatkan fungsi memori, kajian lain juga melihatkan manfaat madu kelulut dalam mencegah anxiety.
9. Melawan Pembiakan Mikrob
Sifat antimikrob pada madu kelulut juga semakin mendapat perhatian para penyelidik.
Kajian mendapati madu ini mampu melawan perkembangan pelbagai jenis bakteria dan kulat seperti E.coli yang menyebabkan cirit-birit dan jangkitan salur kencing, serta S.aureus dan Candida albicans yang sering menjadi punca penyakit kulit.
Wah, Memang Layak Digelar Superfood!
Memang tidak hairanlah ia digelar oleh kerajaan Malaysia sebagai Superfood dengan pelbagai khasiat yang ditawarkan oleh madu kelulut.
Jenama madu dari Malaysia ini wajar diraikan sebagai makanan tambahan yang sangat baik untuk diamalkan saban hari.
Kelebihan madu kelulut dengan kandungan antioksida yang lebih tinggi berbanding madu lain juga menjadikan ia subjek tumpuan bagi ramai para penyelidik untuk mengkaji dengan lebih mendalam.
Sumber rujukan:

The Beneficial Effects of Stingless Bee Honey from Heterotrigona itama against Metabolic Changes in Rats Fed with High-Carbohydrate and High-Fat Diet https://www.ncbi.nlm.nih.gov/pmc/articles/PMC6950152/
Ketahui Pelbagai Manfaat Madu Kelulut Untuk Kesihatan Anda https://www.doctoroncall.com.my/health-centre/nutrisi/khasiat-madu-kelulut
MARDI bongkar khasiat madu kelulut https://blogmardi.wordpress.com/2016/09/29/mardi-bongkar-khasiat-madu-kelulut/


Buat Air Kembang Semangkuk Rawat Demam & Batuk Anak, Rendam Je Tak Susah!

Sudah pasti ramai dalam kalangan kita yang tahu akan khasiat bunga kembang semangkuk yang sering dijadikan rawatan dalam perubatan tradisional bukan? Ternyata kembang semangkuk ini sangatlah bagus untuk merawat pelbagai jenis penyakit termasuklah yang sering dihidapi oleh kanak-kanak.
Tidak hairanlah mengapa bunga kembang semangkuk ini merupakan bahan wajib ada dalam rumah, tambah pula sekarang merupakan musim penyakit. Mudah sahaja, anda hanya perlu rendam bunga kembang semangkuk ini dalam air dan settle!

CARA BUAT AIR KEMBANG SEMANGKUK, BAGUS UNTUK RAWAT PENYAKIT

Kembang semangkuk kena ada kat rumah selalu. Senang bila anak mula dedar je, terus kita buatkan air kembang semangkuk.
Kembang semangkuk, nama lain dia malva nut. Ada kandungan bassorin, bantu kurangkan radang pada sel badan anak. Menarik kan. Bagus untuk:

– Demam

– Batuk
– Selesema
– Kahak
– Sakit tekak
– Asthma
– Radang sinus
– Radang tonsil
Anak umur berapa boleh minum?
6 bulan dan ke atas. Macam air putih je sebenarnya rasa dia. Macam mana nak buat? Ada 3 cara, ambil 1 – 3 biji kembang semangkuk:
i – Rendam dalam 1 liter air putih 30 minit
ii – Rendam dalam 1 liter air putih semalaman
iii – i – Rendam dalam 250ml air panas 10 minit, kemudian tambahkan sehingga cukup 1 liter air

Cara nak minum?
Minum macam air putih biasa je. Anak dahaga, kita bagi air. Kerapkan bagi air kembang semangkuk bila anak tak sihat, sama macam kita kerap bagi anak air putih. Anak tak suka serdak dan warna coklat tu? Tapis dan campur madu sikit. Tak nampak macam air kosong, tapi air madu. Mungkin anak akan suka.
Boleh makan je jeli kembang semangkuk? Boleh je makan. Berapa lama tahan air ni? Buat untuk 1 hari je dulu, ikut kuantiti air banyak mana anak kita minum.
Boleh simpan dalam peti sejuk? Kalau anak batuk, kahak, selsema, radang sinus, saya tak galakkan ambil air dari peti sejuk atau ais. Boleh simpan dalam peti sejuk, tapi bila anak nak minum, pastikan air di suhu bilik.
Nak beli kat mana? Pasaraya kedai runcit, cari bahagian rempah ratus bijirin.
*Selamat mencuba!
Sumber: Mazliana Mazlan